text:
Djarason 7 di yüli último, Minister di Finansa a risibí un karta di Banko Sentral di Kòrsou i Sint Maarten, fechá 6 di yüli, kaminda ta indiká ku Banko Sentral di Kòrsou i Sint Maarten lo eliminá e moneda di 1 sèn for di sirkulashon i ku e desishon aki ta karga sosten di diferente grupo di interes.
Minister di Finansia, sr. mr. drs. Javier Silvania a tuma nota di e karta aki, ku pa su sorpresa Banko Sentral di Kòrsou i Sint Maarten a tuma un desishon asina sin ku a konsultá e desishon aki ku e minister responsabel, kual ta Minister di Finansa. A indiká na Banko Sentral di Kòrsou i Sint Maarten ku lo bai reakshoná riba e karta. Pa sorpresa di Minister di Finansa, e siguiente dia, 8 di yüli, e karta a sali den medionan di komunikashon, sin ku Minister di Finansa a haña oportunidat pa duna su reakshon.
E moneda di 1 sèn, konforme lèi, ta un moneda di pago legítimo. Ku otro palabra, no por saka e moneda di 1 sèn for di sirkulashon, sin hasi e kambionan nesesario den lei.
Komo konsekuensia di e redondeo aki, produktonan riba merkado por bira mas karu i konsekuentemente kosto di bida lo subi. Den e situashon di krisis aki i mirando e situashon finansiero krítiko di esnan mas vulnerabel den nos komunidat, un subida di kosto di bida no ta apropiá i no ta kuadra ku vishon di e gobièrnu aktual. Sinembargo, e echo ku presidente di Banko Sentral di Kòrsou i Sint Maarten ta tuma un desishon ku hurídikamente no ta korekto ta un echo di lamentá. Ta bon pa indiká tambe ku e konsiderashon pa saka e moneda di 1 sèn for di sirkulashon, ya a yega di tuma lugá den pasado. Despues di un investigashon amplio, a disidí pa no sigui ku e ruta aki, pa evitá eféktonan negativo ya menshoná.


c: text/html

text:
Mi no a muri, pesey mi no a bisa ayo
Mi a djis habri mi halanan y bula bai keiro.
Boso a keda atras. No laga tristesa domina boso.
Keda uni un cu otro pa mi alma.
Esey lo ta un alegria.
Recordami cu hopi amor.
Cu inmenso tristesa y dolor na nos curason, pero conforme cu boluntad di Dios, nos ta anuncia fayecimento di nos esposa, mama, oma y ruman stima:
Glenda Beatriz Krozendijk
e/v de Sousa Fernandes Perna
*18-01-1953 – †13 – 07 -2021
Vision profesional:
“ENSEÑANSA MESTER EDUCA Y EMPODERA CADA ALUMNO”.
Na nomber di su
Esposo stima : Jose de Sousa Fernandes Perna
Yiu y nietonan stima :
Jorge Alberto (Albee) & Roxenne de Sousa Fernandes Perna y yuinan
Jeon y Elisha
Elizabeth Beatriz (Eliza) de Sousa Fernandes Perna
& Candida Sanchez Burmester
Mayornan :
†Emeterio & †Cleotilda Krozendijk
Suegro y Suegra :
†Jose Fernandes Perna & †Virginia de Sousa
Consuegronan :
Roque & Jolanda Mathilda Werleman
Rumannan :
Vda. Filomena & †Frans Croes-Krozendijk
: †Alfonso “Boei” & vda.Ulrika Krozendijk-Jacobs
: Pedro “Shon Pe” & Glenda Krozendijk-Kock
: Andres “Dolf” y Isaura Krozendijk-Sarda
: †Edwin Krozendijk
: †Ruben & vda. Marlin Krozendijk-Penja
: Mirto Krozendijk
: Hildreth & René van den Berg-Krozendijk
Manera ruman :
Eveline Lacle y famia (Cur)
Tanta y Omo :
Juliana “Ninita” Krozendijk, †Juan Krozendijk, †Ana Kock-
Krozendijk, †Cornelia Maduro-Krozenijk y nan respectivo famia
: †Vicente Krozenijk, †Hendrik Krozendijk, †Antonio Krozendijk,
†Nicasio Krozendijk, †Marco Krozendijk, †Ninita Kock-Krozendijk,
†Nina Bikker-Krozendijk y nan respectivo famia
Tanta y Omo di respet :
Vda. Alicia Krozendijk-Farro y famia, Vda. Supriana Luciano y famia
: Vdo. Freddy Maduro y famia
Sobrino(a)nan :
Seever Krozendijk y famia, Dietwin Krozendijk y famia
: Isandra Krozendijk y famia, †Andres Krozendijk
: Reuben Krozendijk y Tanhee Krozendijk
: Kevin van den Berg & Claire Koeyvoets
: Maryorie Fernandes Perna y famia, Daniel Jr. Fernandes Perna y
famia
: Inald Fernandes Perna
Manera sobrino(a) :
Maria “Dietje” Romero Loor
Swa y cuña :
Daniel & Cristina Fernandes Perna-Martina y famia
: Alvaro & Zuleika Fernandes Perna-Silva y famia
Primo(a)nan mas yega:
Charlotte de Cuba-Maduro y famia y Marlon Maduro y famia
: Anthony Krozendijk y famia y Frederick Krozendijk y famia
: Kathleen Vrolijk-Krozendijk y famia
: Cristina Krosendijk-Bikker y famia y Aura Kolman-Bikker y famia
: Betty Croes-Kock y famia
: Roslin Maduro-Kock y famia
: Valerie Ras-Krozendijk y famia
: Vicky Maduro y famia
: Aneida Ramirez-Cruz y famia (Cuba)
y demas primo(a) y nan respectivo famia
Ihanan:
Nadine Krosendijk; Geraldine da Silva; Tanhee Krozendijk,
Dietje RomeroLoor, Elenita Garcia, Lis-Melani Loor y demas ihanan
Bon amigonan di cas:
Jayanne & Edward Ashby y famia, Aida Flanegin y famia, João & Sonia da Silva y famia, Sita Roos y famia, René (Baba) & Lucy Herdé y famia, Mike & Doina Eman y famia, Robby & Judith Falcony y famia, Jo-anne & Francis Angela, Lito & Maybeline Croes y famia, Epi & Glenda Wever y famia, Nelson & Ria Petronia y famia, Francis Figaroa y esposo, Dika Werleman y famia, Neida Antequera y famia, Sra. Merces Cabral de Andrade y famia, Tia Conceição y famia y demas famianan na Madeira, Brasil y Venezuela, Jose do Nascemento & Roosje Jacobs y famia, Felipe & Rosario Loor y famia, Nelio Gomes, Gilda Fernandes Orfão, Paco & Elena Garcia Loor y famia, Donny & Leny Marselia y famia(CUR), Elvia Taborda Lopez Zapata y famia (Col), Diane Horowitz & Joe Wojak (USA), Meda van den Berg-Camacho y famia (NL), Ron van den Berg & Syl y famia (NL), Danny Rijken & Esther y famia (NL), Cor & Els Deiman y demas integrantenan di Softbal-team Caribe (NL), Veronique van Rooijen y famia (NL),
Bon bisiñanan:
Ava & Jorge y famia, Berta & Querino y famia, Tuyo & Silma y famia, Rumannan Werleman: Sita, Frank, Pedro, Pablo y nan respectivo famia
Demas primo y primanan, comer y compernan, ihanan, bisiñanan, ex-coleganan di Favi, EPI, IPA, amigo y conocirnan, Grupo 4 plus (Enseñansa Simar), Team FTSA (Fundacion Trabao Social Aruba), Grupo Flor di Aloe, Grupo di Oracion cu Confianza y Fe den Señor de los Milagros di Buga
Demas famia: Krozendijk, Fernandes Perna, Mathilda, Werleman, Flanegin, Krosendijk, Croes, Kock, da Silva, Sarda, Van den Berg, Maduro, Bikker, Koolman, Kolman, Penja, Jacobs, Romero-Loor, Garcia
Anochi di despedida: Cede di SIMAR, 19 di juli for di 7’or pa 9’or di anochi.
Anochi di condolencia:
Aurora Funeral Home, 20 di juli for di 6’or atardi pa 9’or di anochi.
Ta invita tur famia, ex-coleganan, amigo, bisiña y conocirnan pa asisti na e acto di entiero cual lo tuma lugar diaranson 21 di juli 2021, for di 2’or pa 4’or di atardi na Misa Inmaculada Concepcion na Sta. Cruz y despues pa Santana Catolico Santa Maria na Sta. Cruz.
Peticion di nos difunto:
a. Na luga di flor o krans, preferibel un donacion pa WKF
b. No bisti na luto, pero bisti den colornan alegre
Nos disculpa si nos por a lubida un of mas famia den nos tristeza. Tambe nos kier pidi pa sigui tene cuenta cu e protocol di DVG y asina nos protega otro.
Nos ta lamenta cu despues di entiero nos no por ricibi bishita di condolencia na cas

robotstxt: allowed

filter: keep


text:
WILLEMSTAD – Federashon di Beisbòl Kòrsou FEBEKO su kampeonato lokal di AA a kontinuá ayera den Tio Daou Ballpark ora ku e ekipo di Wild Cats a enfrentá e ekipo di Curacao Yankees.
Mester bisa un partido ku a terminá den di 8 inning ora ku e pushinan brabu di Wild Cats a nockout e ekipo di Curacao Yankees ku skor di 15 pa 2. Den e partido aki Wild Cats a hinka 15 kareda nan tabata 14 hit i 1 eror, Picher ganadó tabata Dave Kirindongo ku a haña relevo di Darron Da Costa Gomez. E miho na bate pa Wild Cats tabata Resandro Pastor ku a bai di 5-3 i Yegvenncy Hendrik di 2-2. Pa Curacao Yankees 2 kareda 4 hit i 1 eror, Picher pèrdèdó tabata Carol de Palm.
FEBEKO su kampeonato di AA ta kontinuá djaweps 29 di Ougùstùs ku 2 partido: Tio Daou (7:30pm) Sta. Maria Pirates kontra Groot Kwartier Stars. Stadion Johnny Vrutaal (7:30pm) Curacao Yankees kontra Royal Scorpions


text:
ORANJESTAD, Aruba: Diaranson durante un “Kick-off Meeting” na Aruba Bank tur studiante y restaurant participante a topa cu otro. Durante e encuentro aki nan a ricibi informacionnan di e evento pero tambe nan a haya e oportunidad di cera conoci cu e chef cu nan lo bay traha cun’e. E participantenan tabata contento di e oportunidad ricibi.
Karl Michael de Cuba ta un hoben di 27 aña y ta aspira pa bira un chef conoci mundialmente. Despues cu el a gradua na 2009 for di Colegio, el a haci diferente carera y estudio. El a biaha pa Europa y a termina na Alemania unda cu el a traha den un Bed and Breakfast/Festival ground. E tempo cu el a dura eynan, a yud’e realisa unda su pasion real ta den bida. Karl Michael de Cuba a regresa y cu e ayudo y sosten di su famia el a cuminsa cu e programa di culinario Arts Program di EPI.
Den e programa aki el a siña mas y awo e ta cla pa forma parti di Aruba Bank Student Chef Challenge, e competencia aki e lo dedica na su mama, kende a inspir’e y a sostene. Despues di completa e programa di Arts culinario, e tin plania di tin su propio restaurant y competi contra e miho chefnan di mundo.
Un otro participante lo ta Michelaine Abreu di 23 aña y a studia na EPB Hato. El a scoge pa bay sol culinario pa mira unda su futuro lo bay y awo e sa cu e lo kier bira un chef. E ta bayendo EPI Hospitality and Tourism pa 3 aña. Michelaine Abreu kier no solamente bira un chef local pero tambe un chef mundialmente conoci. Pe ta un placer pa participa den e Aruba Bank Student Chef Challenge y su meta pa futuro ta habri su propio restaurant pa asina bishitantenan por disfruta di e experiencia cu e tin.
Desde cu Jovianka Ridderstaat tabata chikito el a gusta ta den cushina, pasobra su wela y tata tabata haci cuminda dushi y dun’e. Nan no tabata lag’e yuda nan y na mes momento nan no tabata sa cu loke nan tabata haci ta crea su pasion pa arte culinario. E arte culinario ta core den famia y desde un edad jong Jovianka Ridderstaat tabata sa cu e kier ta un chef. E ta den su ultimo aña na EPI di culinary arts program y el a ripara e evolucion di creatividad den e mundo culinario ta pa uno sali for di zona confortabel. Como cu el a stage na hospital, e kier haci uzo di e tecnicanan siña pa asina incorpora esaki den e competencia y mustra kico tur e por haci. E experiencia cu uno ta haya den un competencia asina aki ta incomparabel y ta algo cu e no kier laga pasa.
Dwight Kelly desde chikito tin e soño di ta e miho den algo y como cu e gusta cushina, e kier ta e miho den esaki. Como cu e gusta cushina, ta den cushina, e gusta cushina pa su clientenan. E gusta cushina, pasobra e no ta un simpel chef, pero tambe ta un artista den e negoshi di cushinamento. E competencia aki ta un oportunidad unico y Dwight Kelly tin e chens pa competi contra e miho studiantenan di chef di EPI.
Studiante Tarine Saladin ta den su ultimo aña na EPI y e ta motiva pa bira un chef manera chef Marco-Pierre White. El a namora di Marco-Pierre White su forma di cushina y su manera di ta. Tarine Saladin su soño ta pa bira un chef pasobra desde cu e ta chikito e tabata yuda su wela den cushina. Pe pa bira un chef kiermen e ta bira un artista y pe bira un artista, tin biaha mester faya prome cu por logra e arte. E ta kere cu cushinamento ta trece bek un tiki felicidad na mundo. Su inspiracion pa participa ta su docente kende ta motiv’e tur aña pa haci su miho esfuerso y cu ta sigui push’e pa ta e miho den cushina.
E restaurantnan participante e aña aki ta The Old Fisherman, The Kitchen, Tierra del Sol, The Mill y Gari Wasabi. Aruba Bank ta gradici tur studiante cu a manda nan carta di motivacion pa asina participa den e di dos Aruba Bank Student Chef Challenge y tambe tur chef cu a acepta e invitacion pa guia nan representante durante e proceso.


text: Artikulo 43 den Statut ta unu ku ta trata alto supervishon den kaso ku Kòrsou mes no por yuda su mes den un situashon kaminda derechinan humano fundamental, siguridat hurídiko i bon gobernashon ta na peliger. Esaki no ta e kaso aktualmente. Ta Kòrsou ta pidi Hulanda pa yudansa i asistensia riba sierto aspekto den e krisis di migrashon, pa motibu di e konsekuensianan ku esaki por trese kune. Aña pasá Hulanda a reakshoná positivo riba e petishon anterior di nos. Nan a kontribuí ku un montante di 132.000 Euro pa mehorashon di e sentro di detenshon pa estranheronan den espara di ekspulshon. Ademas, a duno sosten atministrativo for di diferente ministerio di Hulanda (BZK, J&V) pa yuda Kòrsou ku implementashon di e prosedimentu pa posibilidat pa estranheronan por pidi protekshon bou di art. 3 EVRM.


text:
Biologia
Biologia ta un siensia natural ku ta dirigi riba e estudio di bida i organismonan bibante, inkluyendo nan struktura, funshon, kresementu, orígen, evolushon, distribushon, i taksonomia. Biologia ta un tema hopi grandi ku ta kontené varios sup-divishon, tópiko i disiplinanan. Entre un di e tópikonan mas importante ta e sinku prinsipionan unifikante ku por wòrdu bisá ku ta e kreensia fundamental di biologia moderno.
- Sèlnan ta e blokinan básiko di bida.
- Espesi nobo i apariensianan similar ta produkto di evolushon.
- Genenan ta e kosnan básiko di herensia.
- Un organismo ta kontrolá su ambiente interno pa mantene su kondishon konstante.
- Organismo ta konsumí i transformá energia.
Sup-disiplina di biologia ta rekonosé a base di e eskala ku organismonan ta studia i e métodonan ku ta wòrdu uzá pa studia nan: biokímika ta eksaminá e kímika di bida; biologia molekular ta studia e interakshonnan kompleho di sistemanan den molekulnan di biologia.


text:
Refineria di zeta
Un refineria di zeta of refineria petrolero ta un planta di proseshon industrial kaminda zeta krudo ta wordu refiná pa e bira produktonan petrolero huzabel, manera gasolin, diesel, asfalt, zeta pa kenta kos, kersoin anto gas petrolero likido. Refinerianan di zeta normalmenta ta areanan industrial grandi ku un systema di pipa ekstenso, hibando likidonan entre unitnan di prosesashon kimiko. Na hopi manera refinerianan di zeta ta husa hopi di e teknologia di, anto por wordu pensa komo un planta kimiko. E zeta stok di zeta krudo tipikamente ta wordu prosesa na un planta di produkshon di zeta. Anto tambe tin normalmente un deposito pa e zeta banda of den serkania di un refineria di zeta pa warda e produktonan likido.
Den siglo 20 tabatin refinerianan grandi establesi na Aruba i Kòrsou.
Refineria Shell na Willemstad, Kòrsou na 1947


text:
Vishionario
A bira tempu pa kambio di rumbo radikal. Un Kòrsou kaminda palabra ta haña kontenido, vishon ta bira parti di nos kòmbersashon i desishon. Humanidat a kambia i komprenshon i amor pa otro no mester ta muchu pa pidi. VISHON ta traha ku hende pa hende dor di pone e individuo sentral.
Nos Visionarionan ke mira nos pais ku un partishon hustu di rikesa, basá riba oportunidatnan igual, pa asina tur yu di Kòrsou por siguí nan soñonan sin limitashon.
Bo por rekonosé bo mes den nos VISHON?
Inskribí i kompartí.


text:
E grupo di teater ACE Kids Club ta lansa riba merkado un tremendo tumba titula
“E Palu di Kuenta”. Weekend tras di lomba e piesa aki a keda estrena den repertorio di varios radio
emisora.
E piesa musikal aki ta e tema prinsipal di un obra di teater (komedia) “E Palu di Kuenta ku pronto lo bai
estrena na Boneiru.
E piesa musikal “E Palu di Kuenta” ta un komposishon i areglo di Segni Bernardina i Xemio Jacobs,
kanta pa Zoukaino Jacobs huntu ku ACE Kids Club. E piesa aki a keda krea pa huntu ku e obra teatral
nos bolbe trese e diferente historianan di antes pero tambe pa stimula kontamentu di kuenta bek. A
skohe pa e ritmo di Tumba pa asina sigui engrandesa ritmonan tipiko di nos isla.
Aparte di e piesa ACE Kids Club ta trahando riba e video clip.
E Palu di Kuenta ta un proyekto di Art Culture Education Foundation ku ta un fundashon ku a lanta pa
stimula arte i kultura pa medio di edukashon.
E proyekto aki a keda finansia pa Identidat Publiko di Boneiru i ku sosten di SKAL i tambe algun sponsor
manera: Playa Trading, Top Proffesional Cleaning i Cactus Accounting.
E muchanan di ACE Kids Club ta trein intensivo pa pronto estrena e obra “E Palu di Kuenta” dia 12, 13 i
14 di November i lo keda presenta den Centro di Bario Tera Cora.
Pa mas informashon tokante di e proyekto aki por tuma kontakto ku
Segni Bernardina na telefon +599 796 5677 of Lilimar Valencia na telefon +5999 665 8177
Por mail nos na acesbonaire@gmail.com of tuma kontakro via di nos facebook ACE Bonaire.


text:
AHATA a organisa e tayer di MBTI
ORANJESTAD, Aruba: AHATA a organisa e tayer di “The Myers-Briggs Type Indicator” (MBTI), di cual ta haci uzo di e herment aki pa compronde tiponan di personalidad y preferencianan. E sesion aki a duna puntonan practico pa desaroyonan personal y liderazgo. Tambe e herment aki ta contribui na guiamento mas efectivo, comunicacion, desaroyo di team, cambio di maneho, influencia, stress y troubleshooting. E oradornan p’e tayer aki tabata Esther Baaij Human Capital Consulting y Viviana Mc Donald Consultant di Deloitte Dutch Caribbean.
Esther Baaij Human Capital Consulting di Deloitte a splica cu e tayer di MBTI ta ser uza pa individual y team compronde e diferente personalidad. Tambe si un persona conoce su mesun personalidad of di otro, nan lo por comunica y colabora cu otro mas miho pa asina reduci conflictonan. Asina aki tur por ahusta nan propio actitud y comunicacion p’e otro persona.
E feedback cu e orador a ricibi tabata cu e participantenan a haya esaki interesante y practico pa uza na momento cu nan a Sali for di tayer. Nan por haci uzo di e herment aki no solamente den nan bida profesional pero tambe bida personal, esta cu nan famia y amistadnan.
E balor añadi di e tayer aki tabata si un persona sa su tipo di personalidad, kico ta su forsa y debilidad y puntonan ciego, e tayer aki lo yuda na ahusta su manera di ta. Un persona cu ta traha den e sector turismo sa di delanta cu un turista ta bay haci algo pa irit’e, e ora e por haci algo pa ahusta su comportacion. E herment di MBTI ta pa tur hende, tur team y e no ta relaciona cu ningun sector.
E tayer cu AHATA y Deloitte a duna tabata hopi interesante, asina Angelica Christiaans Resort Operation Manager di Tropicana Resort & Casino a duna di conoce. E General Manager di Tropicana Resort & Casino Richard Roy a hiba henter e team di ehecutivo na e tayer aki. Durante e tayer aki nan a siña e diferente sorto di personalidad of con por anda cu otro. “Bo ta siña di bo mes prome, locual bo tabata pensa cu bo no tabata. Kiermen bo no ta un tipo di persona asina”, el a sigui elabora. E participantenan mester a haci un test un siman prome cu e tayer a tuma luga y durante e tayer na momento di lesa e splicacionnan, e pensamento di Angelica Christiaans tabata cu e no ta un persona asina pero e ta. Su personalidad no tabata asina pero awo e ta asina. Pa cu esey el a haya cu e tayer tabata interesante.
Tur informacion cu nan a ricibi no solamente por aplica esakinan na trabou, pero tambe den bida personal. “Pero na trabou bo ta pasa mas tempo y eynan bo ta trata cu hopi diferente personalidad”, el a sigui elabora. Cu e informacionnan duna durante e tayer, por yuda un persona compronde mas miho y tambe pa mira con e por maneha mas miho su trabou cu ta amplio. Awo e participante sa cu na trabou tal persona ta asina aki y e por acerca e persona di tal forma pa por haya e resultado final.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 02 di yüli 2021.
Kompilá: djaweps 1 di yüli 2021, 05:00 o.l. (09:00 UTC).
Tempu: Parsialmente te hopi nublá ku chèns pa algun áwaseru lokal.
Temperatura máksimo lo alkansá 32ºC i temperatura mínimo 27ºC.
Solo ta sali 06:15 i ta baha 19:04 o.l.
Bientu: Por lo general ost i moderá te basta fuerte; forsa 3 te 5 (11 te 39 km/ora, 7 te 21 nudo).
Situashon general: Durante di próksimo 24 ora un ola tropikal basta aktivo situá riba parti oriental di Karibe lo krusa nos region. E sistema aki lo pasa ku mayoria di su wer nort di nos islanan. Sin embargo, algun nubia por desaroyá i generá lokalmente algun áwaseru riba nos isla ku posibel welek i bos. Mas aleu, ta antisipá ku bientu lo bira suak te moderá den transkurso di awe.
Kondishon di laman: Moderá ku altura di olanan entre 1 i 1.5 meter (3 i 5 pia). Ta premirá ku durante i despues di pasashi di e ola tropikal, laman lo bira un bes mas un poko brutu na kosta nort i ost. Servisio Meteorológiko lo keda monitoreá e kondishon di laman, i den kaso ta nesesario emití boletinnan speshal riba esaki.
Sistemanan signifikante di wer tropikal: Depreshon Tropikal 5 a sigui desaroyá i bira Tormenta Tropikal Elsa durante oranan trempan di awe mainta. Tormenta Tropikal Elsa ta move den direkshon wèst nortwèst i lo pasa mas o ménos 460 km nort di islanan ABC durante di djasabra. Servisio Meteorológiko di Kòrsou lo sigui vigilá e sistema aki i lo emití boletinnan speshal den kaso ku esaki ta nesesario.
Fenómeno spesial: Ningun.
Perspektiva te djasabra mainta: Parsialmente te hopi nublá ku chèns pa algun áwaseru lokal.
Meteorólogo: Rombley.
E próksimo boletin di tempu lo wòrdu publiká djaweps 11:00 o.l (15:00 UTC).


text:
Oranjestad-E mandatario encarga cu ehecucion di FASE recientemente a tene un rueda di prensa durante cual e por a anuncia cu tin mas di 10 mil hende cu a cobra FASE.
Via transferencia bancario un total di 9779 a ricibi un of mas pago. Via
Departamento di Asunto Social cu ta encarga cu pagonan en efectivo alrededor di
260 hende a haya pago surpasando e total di 10 mil persona. Den mesun rosea e
mandatario a reconoce cu ainda tin hopi cu no a haya pa diferente motibonan.
Minister Glenbert Croes ta admiti cu ainda mester mehora e servicio di FASE. E
gritonan di ayudo ta un indicacion cu tin indignacion eyfo pa cu cierto servicionan di
FASE. E keho mas fuerte ta e falta di comunicacion.
“Mi ta asumi responsabilidad pa e problemanan pero alabes mi ta asumi
responsabilidad pa e solucionnan den cuadro di FASE pa asina cada aplicante di
FASE cu ta cualifica, por haya su yudansa tur luna” e mandatario a expresa.
Pa por cumpli cu informacion cu e aplicantenan tin derecho riba dje, e mandatario a
busca solucion y a fortifica e callcenter na servicio di tur e aplicantenan. Tambe a
habri un pagina di FASE riba facebook unda cu tur hende por acudi cu su
preguntanan.
Pero apesar di e kehonan, e Mandatario ta manda un reconocimento special di
gratitud na e team di FASE, DPL, SVB, DAS, Censo y Directie Financiën cu desde
institucion di FASE ta trahando incansablemente, dia aden adia afo hasta fin di
simannan, pa awe por anuncia cu 10 mil hende a haya e ayudo di emergencia di
Gobierno esta FASE.
“E trabou di e team di FASE tabata for di principio un trabou extraordinario.”
Mientras tanto tabatin mas di 13 mil aplicacion individual y alrededor di 3000
aplicacion di ZZP.
Pa por a procesa, screen y zefta individualmente 16 mil+ aplicacion den un luna y
mey di tempo tabata un tarea sobrehumano. Pero e team a logra y te awo, mas di
10 mil persona a bin na remarca caba.
“Un palabra di gratitud enorme pa e trabou incansabel desplega. Un disculpa
profundo pa tur fayo cometi. Mescos cu mi a asumi responsabilidad di por ofrece un
FASE na tur cu a perde trabou y/of entrada, igual mi ta asumi responsabilidad pa
sigui busca solucion pa tur cu tin derecho riba dje, pa por haya su ayudo financierofor di Gobierno di Aruba.”
Minister Glenbert Croes: 10 Mil hende a cobra FASEPosted: June 21, 2020 in @johnnyhabibe
Oranjestad-E mandatario encarga cu ehecucion di FASE recientemente a tene un rueda di prensa durante cual e por a anuncia cu tin mas di 10 mil hende cu a cobra FASE.


text:
Oranjestad-Den e dianan aki cu e berdad ta sali na cla riba e mal maneho financiero hiba y e promesanan falso haci pa e exponentenan di Gabinete Eman, nos por ripara cu nan ta haciendo un esfuerso grandi pa scapa nan cara di berguensa door di tira culpa riba MEP.
E ta conoci cu debi na e mal maneho financiero di Gabinete Eman awe e finanzas publico di nos Pais ta pesimo y ta contando cu cifranan di deficit y debe nunca antes bisto segun Banco Central. Danki na e mal maneho aki, awe nos Pais ya a wordo degrada internacionalmente pa e companianan di rating Standard and Poors y Fitch. Pa no papia mes di e rapport devastador di IMF cu Gabinete Eman a purba tene scondi aña pasa. Pero e mas tristo ta cu e Pueblo di Aruba danki na e iresponsabilidad y incapacidad di e exponentenan di Gabinete Eman awe mester sufri bou medidanan severo cu ta limita e progreso di nos Pais. E ta lamentabel pa constata cu asina mes cu cifranan di Banco Central ta demostra cu ta Gabinete Eman ta esun a hinca nos den un abismo financiero, awe su mandatarionan y parlamentarionan kier core pa nan responsabilidad manera gran cobarde y ta busca tur forma pa culpa partido MEP pa nan errornan.
Asina bo ta haya nos Minister Eman cu na final di cada speech of articulo di prensa kier baha su gal y tilda MEP pa su propio fracaso como gobernante ya cu su vision di gasta placa pa acomoda amigo y sponser di campania a resulta den un pobresa nunca antes bisto di e Pueblo di Aruba. Nos Minister De Meza bou guia di Minister Eman tambe a contribui na dania e stabilidad di nos finanzas publico te hibe na e extremo cu awe Hulanda ta pone condicionan severo pa nos Pais por presta placa riba mercado internacional. Algo cu normalmemte tabata un formalidad awe ta bira un discucion hasta den Tweede Kamer, ya cu ta teme cu e mal maneho financiero hiba na man di Gabinete Eman lo ta pone cara di Hulanda y Reino na berguensa. Pero e ex mandatario di finanzas aki cada bes kier tira culpa riba MEP pa su fracaso, sin realisa cu e cifranan ‘on his watch’ ta mustra su propio incapacidad pa maneha e cartera di e Pais aki. Sin laga afor nos Minister Oduber cu su defensa fofo pa tilda MEP di friends and family y di huurmento di tanchi y papa, siendo cu bou di su mesun wowonan fixmento grandi di amigonan y sponsernan di campania ta tuma lugar cu placa di Pueblo sin cu e ta bisa nada. Mira por ehempel e huurnan cu ta wordo paga pa acomoda Rietveld Academie na Aruba. Dicon Minister Oduber no ta exigi pa nan keda cancela? Dicon e mandatario no tin curashi di publica e lista nobo di huur pa Pueblo por compara y saca su mesun conclucion si ela bira menos of mas? Pa no papia mes di esnan rond di e mandatario cu di un dia pa otro ta enrikese nan mes via dealnan cu gobierno. Eynan si tin silencio grandi, sin papia mes di e tenemento di man cu hendenan sentencia pa trafico di arma cu ta tira atraco y perhudica nos Pais, pero cu ta wordo yuda si cu placa di Pueblo. Acaso nos Minister Oduber su firma a wordo falsifica? Of esaki si ta haci dolor y pesey no tin curashi pa papia di dje mescos cu Minister Eman no tin curashi pa papia di su tenemento di man cu Kiko Gomez?
Esaki ta djies algun ehempel di e cobardia di nos mandatarionan pa bisa e berdad y admiti e error cu nan a faya di maneha e finanzas publico na un manera responsabel na bienestar di nos Pueblo. Tildando y tirando culpa riba MEP no lo haci boso responsabilidad menos y tampoco no lo libra boso di e reproche di nos yuinan y nietonan pa a limita nan futuro danki na e megadebe cu boso a pone riba nan lomba. Sikiera pa respet pa nan cara mustra cu boso ta homber tambe pa admiti boso propio error y no purba scapa cara manera un cobarde tirando culpa riba MEP.


text:
Oranjestad- E mata di guyaba ta un mata relativamente chikito cu ta crece te cu 6 meter di halto cu un corona hancho y ramifica.
Mescos cu pa hopi otro mata di fruta, abehanan ta hunga un papel sumamente importante pa cu polonisacion y sobrevivencia di e mata di guyaba.
E mata di guyaba mester wordo planta den un area unda cu e ta haya bon lus di solo y no tin mester di un cantidad grandi di awa pa sobrevivi, cual ta haci cu e mata aki ta crece idealmente den e clima riba nos isla.
Guyaba mes ta un fruta cu ta kai den categoria di appel cu un sabor parecido na un combinacion di peer y strawberry pa cua motibo e ta wordo hopi gusta dor di grandi y chikito.
E benificionan pa cu salud di e ser human ta hopi entre otro;
Peso : Un guyaba ta contene menos sucu cu un appel, appelsina, druif of peer cual ta haci e fruta aki ideal pa esnan cu kier baha peso y esnan cu ta sufri di suku. Nutrientenan den e fruta aki ta percura pa mantene y regula e metabolismo di e curpa.
Bista : Guyaba ta contene un cantidad halto di vitamina A cual ta mentene un bista sano y ta juda preveni catarata.
Preveni cancer : Guyaba ta contene un cantidad halto di lycopene cual ta un anti oxidante fuerte cu ta combati celnan di cancer, specialmente cancer di prostaat.
Tosamento y griep : E juice di guyaba berde por yuda elimina slijm, kita dolor di garganta y preveni infeccion. E guyaba tambe ta contene un cantidad halto di vitamina C cual ta mantene un imuunsysteem halto.
Guyaba ta wordo hopi gusta pa e diversividad di uso di e fruta cual ta sumamente delicioso riba su mes pero cu tambe por wordo pa traha differente postre, bolo, juice, jam y batido.
Pa esnan cu kier planta y cosecha e delicioso fruta aki den nan cura di cas, Santa Rosa ta bende hunto un surtido grandi di mata tambe e mata di guyaba.
Departamento di Agricultura, Cria y Pesca ta invita tur cu kier sinja mas di e mata di guyaba y otro matanan di fruta y berdura pa tuma contacto cu e Departamento na 585 8102 unda cu nan lo por cumpra entre otro mata, simiya y tera y ricibi conseho y guia con pa mihor planta na cas.


text:
E di dos edicion di Hoben Activo Hoben Feliz ta bay cuminsa
Hoben Activo Hoben Feliz ta un proyecto completamente gratis cu ta ofrece e oportunidad na e hoben entre 8 pa 12 aña cu nunca a practica un deporte, pero ta interesa pa conoce un deporte of e mucha cu ya a haya su pasion den un deporte, pero ta interesa pa siña tocante otro deporte. E programa ta Introduci diferente posibilidad deportivo na un manera sigur y dibertido, na e mucha pa medio di instructor experencia di e clubnan deportivo. IBiSA tambe ta uza e proyecto aki pa encurasha e mucha pa bira miembro di un club di deporte den nan bario.
E programa di Hoben Activo Hoben Feliz ta bay tuma lugar riba e fechanan 14,16 y 21 di juni na IBiSA San Nicolas cu e deporte di futbol y na Compeho Deportivo Simeon Antonio cu e deporte di Basketball. E instruccion ta di 15:30 pa 17:00 na ambos localidad menciona y e ta totalmente gratis. Tin dos forma cu por inscribi ONLINE unda por haya e link riba e Facebook di IBiSA y por haya e formulario riba e fecha cu e programa ta wordo haci na e localidad.
Pa pregunta(nan) adicional por tuma contacto cu IBiSA via 5824987, por yama of WhatsApp na 6992900 of por mail na ibisa.activo@gmail.com. IBiSA ta invita bo sigui e desaroyo di e programa via nos pagina social di Instagram of Facebook IBiSA Aruba.


text:
ORANJESTAD — Un siman nobo a habri cu yen di entusiasmo pa loke ta trata formacion di Gabinete Wever-Croes II. Dialuna 9 di augustus e reunionnan cu stakeholders den nos comunidad a sigui cu Formador Evelyn Wever-Croes y e ekiponan di Partidonan MEP y Raiz riba e tema di cu durante henter e temporada aki a haya mas atencion, esta enseñansa. Na final di cada reunion, representantenan a duna declaración na prensa pa asina e informacion di con e reunionnan a bay yega na nos pueblo. E instancianan cu a reuni cu Formador dialuna ta: Instituto Pedagogico Arubano (IPA); Stichting Avondonderwijs Aruba; Fundacion Orguyo Aruba; Fundacion Enseñansa pa Aruba (FEPA) y Openbare Avondleergangen Aruba (OAA).
Un biaha mas nos por mira tras na un dia fructifero di reunionnan hopi informativo e interesante na unda e enfoke un biaha mas tawata enseñanza na unda hopi tema a wordo trata cu lo haya e debido atencion.Algun tema meste rwordo atendi cu hopi urgencia y otronan e minister encarga lo atende cu nan, según Prome Minister Evelyn Wever-Croes.
“Diabierna ultimo durante mi audiencia cu Gobernador di Aruba, mi a haya tres siman mas pa finalisa e parti di formacion di GabineteWever-Croes II y nos ta enfoca riba esaki pa asina nos keda cla rond di e fecha acorda. Hopi hende ta di opinion cu formacion di e gobierno nobo ta durando hopi. Si nos realisa, na 2017, a dura 2 luna prome cu a forma GabineteWever-Croes I. Na Corsou a dura treslunaprome cu a forma gobierno y na Hulanda a cuminsa cu formación desde maart y ainda esaki ta andando. Esaki ta pasobra formacion di un gobierno solido y responsabel ta un proceso serio y hopi responsabel cu ta tuma su tempo pa haci’e bon pa asina e por inspira confiansa den nos pueblo”, Prome Minister Evelyn Wever-Croes a duna di conoce.


text:
Bongó
Seri di Herensia Kultural
E di XXII Festival del Caribe, ku for di dia 3 te 9 di yüli 2002 ta tuma lugá na Santiago de Cuba, e aña akí ta dediká na Antia Hulandes, Aruba i Sürnam. Ta un bon oportunidat pa reflekshoná riba e herensia kultural ku a yega Kòrsou via Cuba. Nos ta referí akí na tres instrumento musikal: tres, bongo i marímbula.
E promé tambúnan na Cuba mester tabata mas o ménos asin’akí: Un tronkon di palu kobá, un pida kueru riba dje, mará ku splenter di palu duru.
Despues ta mara dos tambú na otro, manera den un matrimonio entre un hòmber i un muhé, hasié un instrumento yamá: ‘bongo’. E nòmber so kaba ta reda e orígen afrikano di e pareha di tambú akí. Bongo probablemente ta bini di ngombo òf mbongo, ku na e lenganan bantú ta nifiká tambe ‘merkansia’, ‘tesoro’, ‘propiedat’. Tin tur forma di tambú di bongo. Rondó manera un pipa òf silinder, na forma di ‘tap’ òf na forma di papilon. Den sierto sentido nan tur ta meskos, esta ku na parti abou di e kaha di resonansia nan ta habrí. Trahadónan di e instrumento ta preferá usa palu di seder. Pero mahòk, roble òf material di un palu di awakati tambe. Ademas di tronkon di palu ku sea hende òf naturalesa a koba, palu di barí bieu tambe ta sirbi komo elemento pa e kaha di resonansia di bongo. Pero ta traha tambe barí nobo, spesialmente pa e instrumentonan musikal. Ta usa leim i banchi di metal pa tene e konstrukshon rondó huntu. Awendia tin kaha di resonansia trahá di material sintétiko i aluminio.
Dos tambú, íntimamente uní na otro. Manera un hòmber ku un muhé. Esun mas chikí ku tin e tono mas haltu ora ta toka semper ta kana dilanti i esaki a haña e nòmber di kariño macho. Esun mas grandi, hembra, ta siguié pero ku un zonido mas pisá.
Ta span un kueru riba e tambú. Ta kueru seká di baka òf di karné i algun biaha tambe di biná, kabai òf porko di mondi. Pero sa span riba e bongonan moderno tambe nylon, polietileno òf otro material sintétiko. Trahadónan di instrumento tradishonal ta klaba e kueru na e rant ariba di e kaha di resonansia: ta e ‘Bongo cubano’. Pa stèm e tambúnan e muzikant ta keinta e kueru ku kayente di bela òf nan ta laga e bongo ‘keinta’ un ratu den solo. Djis un ratu promé e kuminsá toka e ta frega e kueru ku su plant’i mannan, tambe pa keint’é. Segun un otro estilo bieu ta mara e kueru na e parti ariba di e kaha di resonansia ku un kabuya diki. Ta muha e kueru, esaki ta rèk, e ora ei, ta hasié lizu i ta span e, batiendo e ‘kuñanan’ un pa un manda nan mas paden.
Pero for di dékada kuarenta ta mas fásil pa stèm ku yudansa di renchi- i murnan di span. E renchi di mas ariba ta primi e kueru kontra e kaha di resonansia. Na e renchi bou di dje tin ‘orea’ di metal òf mur pegá. Segun pokopoko ta drei e murnan ku e yabi di span, e kueru ta span. E muzikant ta stèm e dos tambúnan di su bongo ‘riba oido’. Pero kua tono ku e skohe, e tono mas abou ta keda pa e tambú mas grandi, esun mas haltu pa su kompañero tambú mas chikitu. Antes tabata mara e tambúnan na otro ku un kabuya, un pida kueru òf un pida paña. E ora ei nan ta kologá na kada banda riba bèl di pia drechi di e tokadó, yamá bongosero. Despues tabata pone e dos tambúnan mará na otro, entre e bèlnan di pia. E muzikant ta sintá riba un stul, su kurpa mandá un tiki dilanti su pal’i pianan for di otro habrí i e futnan wantá riba suela. E ta tene e bongo pues entre e rudianan. Muzikantnan ku durante tokamentu ke kambia di lugá ta hak e instrumento tambe na nan sintura. Tokamentu di bongo ta varia di muzikant pa muzikant. “Un bongosero ta hasi kiko ku e ke ku su bongo”. E por skohe pa produsí un variedat enorme di posibilidat rítmiko i koló di zonido: e ta bati òf frega e kueru, saka zonido dòf òf skèrpi. E ta toka ku un òf dos, tres òf kuater dede òf ku plant’i man. Bongo a bini pa keda den ‘conjuntos del son’, kaminda instrumentonan di ántes, manera guitara, òf tres i marímbula, mester a hala un banda pa pone piano i baho, i a haña ademas kompaño di trompèt. Un redoble riba e macho, kaba riba e hembra, kaba bini bèk atrobe ku el toque martillo, e ritmo karakterístiko di bongo di ‘son’.
E muzik akí ta yega Habana alrededor di 1925 for di e serunan na oriente di e isla, kaminda bongo tabata zona komo prekursor di son, yamá changüi. Algu mas ku un dékada despues ‘e perla di muzik cubano’ ta konkista no Cuba so, sino tambe henter region Caribe. I no muchu tempu despues Kòrsou tambe tin su propio ‘gran bongoseros’. Te asina leu ku ta konosí ta Yuchi Kirindongo, ku despues a hasi furor ku e banda popular ‘Conjunto La Fama’, ta e hende ku a trese bongo Kòrsou. Kirindongo, manera hopi yu di Kòrsou di e tempu ei, a traha durante algun aña na Cuba. Na 1929 e ta bini su isla bèk. Komo un muzikant virtuoso i ku su bongo! Di forma denigrante tabata yama e promé gruponan musikal ku durante dékada trinta di siglo pasá (siglo 20) tabata interpretá muzik cubano na Kòrsou: ‘Banda di Bongo’. Awor ya bongo den nos orkestanan ku ta toka músika bailable na nos isla t’ei pa keda.
potrèt:
Bongosero di e generashon aktual, Ernie Gregorius. E músiko kurasoleño ta un di e partisipantenan na e di XXII Festival del Caribe na Cuba.
Fuente
Helio Orovio, Diccionario de la Música Cubana, Cuba, La Habana, 1992.
Huib Billiet, De klank van de houten druppel (Muziek op Cuba), België, 1988.
S. ‘Yapi’ Martijn, Kòrsou Musikal, 1e tomo (dékada 30,40 I 50), Curaçao.
Centro de investigación y desarrollo de la música Cubana, Instrumentos de la música folclórico-popular de Cuba.
Teksto: Eva Breukink Portrèt: Prince Victor


text:
Oranjestad (buvo) Departamento di Obra Publico ta informa pueblo di Aruba en general y specialmente nos automobilistanan cu diaranson 14 di januari proximo lo cuminsa cu reconstruccion di Hendrikstraat te cu crusada cu John G Emanstraat. E caya aki ta identifica como fase 1A segun e plan di proyecto pa rehabilita diferente cayanan den centro di e nucleo comercial di Oranjestad.
Hendrikstraat lo ta cera pa e motibo menciona pa reconstruccion entre 7:30 am te 4:00 pm. Duracion di e trabou di reconstruccion lo ta 4 siman. Rutanan alternativo lo ta indica cu baricadanan y borchinan di aviso. Ta pidi tur automobilista y negoshinan y otro usuarionan pa tene cuenta cu e inconveniencia cu lo por surgi pa cual nos ta pidi nos disculpa.
E proyecto di rehabilitacion di e cayanan menciona lo continua despues di Hendrikstraat den e siguiente secuencia. Fase 1B. Esaki ta e pida di Middenweg entre Hendrikstraat y Waterweg. Lo continua despues cu fase 1C cu ta Waterweg e parti entre John G. Emanstraat y Caya Principal y lo termina cu fase 1D cu lo ta e parti di Middenweg entre Dwarsstraat te Waterweg. Cada fase lo tin un periodo di reconstruccion promedio di entre 3-4 siman. Duracion di reconstruccion di e totalidad di fasenan lo ta di 16 siman.
DOW lo informa publico debidamente di cambio di circulacion di trafico segun e proyecto di rehabilitacion aki ta desaroya.


text:
Category: ARTE/CULTURA
“DEN BO MAN” – Juni Juliet & Raey Lauffer
E konosido pianista Juni Juliet ta lansa un kansion nobo riba merkado titulá “DEN BO MAN” ku aparishon speshal di Raynor “RAEY” Lauffer. E kansion ta un inspirashon pa motivá…
Minister di Cultura a haci apertura di Training Educa cu Cultura pa esnan cu ta traha riba tereno di cultura
ORANJESTAD – Diabierna mainta Minister di Cultura sra. Xiomara Maduro tabata presente na Biblioteca Nacional na Oranjestad pa haci apertura di e training “Educa cu Cultura”, cual e team di Departamento di Cultura cu sosten di Ministerio…
Exprodesk ta invita tur musico pa participa na e campaña di “WDNA-88.9FM”
ORANJESTAD – Departamento di Asuntonan Economico, Comercio y Industria y su unidad Exprodesk ta invita tur musico pa participa na e campaña di “Miami’s 88.9FM WDNA Broadcasting Radio”. Si bo ta un musico y bo tapensa riba e posibilidad pa extende bo carera, esaki ta booportunidad pa Bo resona den exterior y crea un ‘fan base’ mas grandi. E campaña lo cuminsa dia 24 di september 2021te cu dia 9 di october 2021 y lo ta completamente gratis paparticipa. E campaña “WDNA” ta un campaña unda cu Exprodesk taduna nos musiconan local e oportunidad pa nan propio composicion resona na Florida…
Workshop di Mosaic na Cosecha
ORANJESTAD, ARUBA (18 di september, 2021) – Diabierna 24 di september e artista local Merveline Geerman tin un workshop di mosaic unda participantenan por bin traha un kinikini. E workshop…
Exposicion solo di Alida Martinez na Cas di Cultura, Aruba
Diabierne ultimo 13 di augustus a habri un exposicion den sala di exposicion na Cas di Cultura conoci como Sala Unoca. E apertura a wordo haci door di Roly SintJago…
Escritora Rosabelle Illes invita pa Festival Internacional di Poesia na Medellin
Na comienso di e luna di augustus, a inicia e 31 edicion di e Festival Internacional di Poesia na Medellin, Colombia. Desde 1991, cu e revista Promoteo a funda e festival, e evento a conoce participacion di poetanan di 175 nacion, compartiendo poemanan na 90 idioma. E aña aki, e temadi e festival ta memoria y futuro. Den luna di maart ultimo, e poeta Arubiano RosabelleIlles a ricibi invitacion pa participa na e festival y cu hopihonor el a acepta. Rosabelle ta autor di 3 buki di poesia y storianan cortico (Beyond Insanity, Spiel di mi Alma y Title), como tambe co-autora di un buki multilingual pa mucha titula Hearty (Curasonchi). Den pasado, Rosabellea presenta su trabou na diferente eventonan literariointernacional manera Taiwan, New York…
Minister di Cultura, Xiomara Maduro, tabata presente na e anochi final di e certamen di Miss Teen Aruba International
ORANJESTAD – Recientemente, den un Cas di Culturacompletamente yen, minister Xiomara Maduro tabata tin e placer di presencia e final di e certamen di Miss Teen Aruba International. E anochi aki tabata un anochi caminda tur concursante a destaca riba escenario mustrando nan bunitesa, pero tambe nan talento y inteligencia. Minister Xiomara Maduro na final di e anochi tabata tin e honor pa corona…
Minister Xiomara Maduro a presencia e competencia di Arte di Palabra ABC
-Diaranson cu a pasa a tuma lugar e final di e competencia pa scol avansadi Arte di Palabra ABC 2021 caminda cu Aruba tabata e anfitrion di participantenan di e islanan Aruba, Boneiro y Corsow. Den un Cas di Cultura bon bishita, minister di Cultura tabata tin e honor di presencia e obranan di literatura, pa ser exacto 32 obra den forma di poesia y cuenta, di e diferente participantenan. Ganador absoluto di e competencia aki a keda den persona di Rafael…
Gentz cu un otro tema nobo “Mira Nan Mira Nos” anto LIVE
Risibi aki e kansion “Mira nan Mira nos” vershon Live intepreta pa Randy Cordelia akompaña pa Gentz.SaludosGentz Management.
Gentz Tre’chic i Cache Royal ta presenta nan cancion nobo titula “TA BO TINE”
Risibí athunto e kansion -TA BO TINE- kual ta un kolaborashon entre Gentz Tre’chic i Cache Royal. E kansion ta wordu kanta pa Raey Lauffer konhunto ku Velli Lirx i produsi pa Jerzho Martha. Un biaha mas un…


text:
Gas inerto
Un gas inerto ta un gas no-reaktivo ku ta wordu husá durante systhesis kímiko, analysis kemikal, of preservashon di materialnan reaktivo. Gasnan inerto ta selekta pa situashonan spesifiko kaminda nan ta funkshonalmente inerto pasobra e kosta di e gas anto purifikashon di dje ta normalmente un konsiderashon. Neon i Argon ta e gasnan inerto mas husá pa situashonan kímiko i archival.
Otro ku gasnan nobel, un gas inetro n ta nesisitamente elemental anto ta hopi biaha un gas kompondo. Manera e gasnan nobel nan tin de tendensia pa inreaktividat dor di nan parti pafó di elektron valence ku ta kompleto den tur gasnan inerto.Esaki ta un dendensia i no un regla, anto tin sierto eksepshon ku asta gasnan inerto por forma kompundo.


text:
DEN HAAG – Kastigunan hopi mas abou pa maltrato di animal i pèrmitimentu di kouchi ku galiña pegá riba otro (‘bateria’) pa pone webu. Gobièrnu hulandes no ta mira motibu pa introdusí e reglanan stringente di Hulanda den e munisipionan ekstraordinario Boneiru, Saba i Sint Eustatius.
Esaki por konkluí for di e kontestanan di minister Carola Schouten di Agrikultura enkuanto bienestar di animal riba e islanan. Partij voor de Dieren (PvdD) a hasi pregunta na òktober riba e diferensha entre Hulanda europeo i Hulanda karibense.
Bateria kuestioná na Europa
E partido ta mira, por ehèmpel, ku na Boneiru tin un chiké inmenso ku band’i 10.000 galiña pegá riba otro den kouchi ta pone webu. Baterianan asina ta kuestioná: ta konsiderá esaki maltrato di animal na Europa i p’esei esaki ta prohibí na Hulanda europeo for di 2012. Gobièrnu hulandes mes no tin intenshon pa prohibí e tipo di baterianan akí den e ‘munisipionan’ karibense.
“Uso di bateria pa pone webu ta prohibí den Union Europeo i no ta konta pa Hulanda karibense”, Schouten a kontestá. Ademas e ta haña ku e bienestar di animal na Boneiru, Saba i Sint Eustatius ta responsabilidat di e outoridatnan lokal mes. “Mi no ta mira motibu pa for di Reino nos stipulá regulashon pa Hulanda karibense.”
Animalnan lòs
Por lo demas PvdD ta mira un ‘problemátika di animalnan lòs’ riba e isla. E partido ta deseá – meskos ku e organisashonnan pa bienestar di animal riba e isla – pa e minister hulandes konvensé e outoridatnan lokal pa introdusí registrashon obligatorio pa tur kacho i pushi riba e isla.
Pero esei tampoko e minister ta faboresé. “Ta na e órgano públiko Boneiru mes pa evaluá si mester pone identifikashon i registrashon komo algu obligatorio.”


text:
Djasabra 24 di yuni 2017 parti mainta e fundashon My Future Career tabatin un di enkuentro importante pa e 321 “free-movers” ku ta bai Hulanda pa estudio bou di guia di e funsashon.
Djasabra 24 di yuni 2017 parti mainta e fundashon My Future Career tabatin un di enkuentro importante pa e 321 “free-movers” ku ta bai Hulanda pa estudio bou di guia di e funsashon. Un organisashon “mean and lean” ku 3 miembro di personal i sin supsidio di gobiernu ta hasiendo un tremendo trabou pa nos hobennan.
Ku ta duna guia segun e nesesidat di e mayor i studiante (studie en beroepskeuze, buska kas, yuda inskribi na instituto eskolar, buska kas, gia na Hulanda etc).
Importante pa bisa alabes ku e forma ekonomiko ku e hobennan aki ta bai Hulanda, ta garantisá ku nan tin un debe na un instansha so, i un debe pagabel.
Pabien My Future Career.
Eksito na nos futuro studiantenan na Hulanda.


text:
Cyber Scam Alert (ENG/PAP)
Depositá kèsh of chèk na Bankomatiko!
Reglanan pa depositá na un bankomatiko!
Informashon importante over di resúmen di kuenta
MCB Kampaña fin di aña 2020
Hipotek Garantia Boneiru (PAP/ENG/NLD)
Tasa Interés Kuenta Personal (PAP/NL)
Adapted hours playa brènch
Orario Adaptá: entrante 27 di mei 2021
Atenshon spesial na nos grandinan
MCB OPEN HOUSE 25 May 2018
Entrega, aktualisa i gana jan-feb 17
Anunsio Importante di Maduro & Curiel's Bank
Tayer Gratis - Online Banking
Tayer Gratis - Atministrashon
Depositá kèsh òf chèk na Bankomatiko na Playa brènch


text:
Cft: “Pone na ordo tanto maneho financiero como aprobacion di e presupuesto na tempo”
Philipsburg - Gobierno di Sint Maarten ta para dilanti di reto grandi relaciona cu presupuesto (di mas aña). E presupuesto pa e aña coriente 2021 ta presenta un deficit di aproximadamente 20% di e Producto Interno Bruto y te ainda Gobernador no a aprob’e. Sint Maarten lo mester traha cu energia y segun plan pa reduci e deficit presupuestario y crea un surplus. Di e forma ey lo por cumpli cu e normanan di e Ley di Reino diSupervision Financiero (Rft) y lo por cuminsa paga e debenan haltisimo di e Pais. Pa haci cuido medico y seguridad social sostenibel, reforma structural dirigi riba limitacion di gasto ta inevitabel. Colegio di supervision financiero (Cft)ta urgi atrobe pa pone na ordo e manehofinanciero y pa aproba e presupuestonan y ecuentanan anual na tempo. Esaki ta e unicomanera pa Gobierno y Parlamento bolbe bin nacontrol.
Na mita di aña ainda Sint Maarten no a aproba e presupuesto di 2021. Segun Rft esey lo mester tabata e caso dia 15 di december di aña pasa caba. Cft tahaya esaki un situacion preocupante, pasobraentretanto tur atencion pa regla lo mester tabata dirigi riba e presupuesto di 2022. Eyden lo mester inclui un plan tocante con por converti e deficitnanpresupuestario den surplus.
Pa minimisa e deficit den e presupuesto mas tantoposibel lo mester tuma medida pa aumenta entrada y reduci gasto. Un di e posibilidadnan pa logra esey ta dihaci e prima di seguro di malesa di e empleadonan publico igual na esun di e empleadonan den sector dimercado. Un di dos posibilidad ta di aumenta considerablemente e limite di sueldo pa seguro di malesa y seguro di accidente. Un di tres posibilidad ta di laga e politiconan tambe paga pa nan seguro di malesa y pa nan pensioen.
Ta necesario pa mehora sustancialmente cumplimento di e obligacionnan fiscal. Asina lo por alcansa un reparticion husto di e carga entre ciudadano y empresariado, fin di competencia inhusto y reduccion di e deficit den e presupuesto nacional.
Den e proyecto di ley final pa e presupuesto di 2020 a stipula, entre otro, cu lo reduci e periodo di cesantia (wachtgeld) pa e mandatarionan politico di 2 pa 1 aña. Cft ta balora esaki como un stap den e bon direccion.
E miembronan di Cft di Corsou y Sint Maarten a bishita Sint Maarten di dia 5 pa dia 7 di juli 2021 y a hiba combersacion cu Gobernador, Ministro Presidente, Ministro di Finansa, Ministro di Salud Publico, Desaroyo Social y Asunto Laboral y e Comision Financiero di Parlamento.
Sint Eustatius
Dia 5 di juli Cft Boneiro, Sint Eustatius y Saba a haci un bishita na Sint Eustatius y a hiba combersacion cu Comisario di Gobierno, Comisario di Gobierno suplente, Conseho Insular, Director di Maneho Operacional yDirector di Finansa. Cft a keda impresiona pa e cantidad di proyecto andando y di proyecto termina, y e mehoracionnan den e maneho financiero despues di e bishita anterior di Cft na 2019.


text:
E veld di SC United a haya nan backstop y cura
ORANJESTAD – Minister di Deporte Sr. Dangui Oduber ta sigui percura pa deporte haya su debido atencion. Tabata na lunadi november aña pasa cu SC United a inaugura nan luznan LED nobo, pero e proyecto no a caba eynan.
Minister Dangui Oduber ta contento di por anuncia cu despuesdi varios siman di trabou na veld di SC United, a construi un cura rond di e veld y tambe a pone dos backstop pa retene e balanan. E trabounan cu a keda realisa lo bay percura pa trecemas siguridad pa e muchanan durante di training y weganan pa cu e trafico cu tin rond di e veld.
Minister Dangui Oduber ta contento di por a contribui pa realisae bunita proyecto cu SC United a presenta na su Ministerio. Minister Oduber su maneho ta dirigi ariba mehoracion di infrastructura di deporte, stimula participacion activo di comunidad na deporte, percura pa tin iluminacion y tambearticial turf na clubnan.
Apesar cu deporte no ta haya su fair share for di FundacionLotto pa Deporte Minister Oduber ta busca e fondonan necesariopa realisa mas y mas bunita proyecto cu ta trece desaroyonanpositivo pa deporte pa yuda e deportenan na Aruba.


text:
KRALENDIJK – Supermerkado More for Less no ta ekskluí ku nan lo bai wes si gobièrnu Boneriano rigurosamente keda mantené e preisnan máksimo pa sierto komestibel.
“Nos tin un ekonomia liber. Gobièrnu no por ferwagt nos bai bende bou di preis di kosto. Bo no por kombatí pobresa ku preis máksimo pasobra bo ta haña bo ku situashon Venesolano”, Frits van Ham, doño di More for Less, ta bisa disgustá.
More for Less i otro supermerkado na Boneiru resientemente a haña kontroladó di preis di e Kuerpo Públiko di Boneiru na nan porta. Ku un lista di kuater página di produkto den man nan ta kontrolá si e supermerkadonan ta kumpli ku e preisnan ku a determiná novèmber di aña pasá.
More for Less a haña un skual pa algun produkto i a saka entre otro galiña, karni mulá, aros, funchi i kuminda pa beibi for di su rèkinan. Si nan bende e produktonan aki riba preis máksimo e supermerkado ta riska un but di dies mil dòler.
Calvé
More for Less i otro supermerkado riba e isla ta kontra di preis máksimo. Diferente supermerkado, entre otro algun supermerkado chines i Van der Tweel, a saka sierto produkto for di e rèkinan. E produktonan riba e lista ta kai bou di un grupo di produkto di nesesidat vital. Van Ham ta haña e lista arbitrario. “Pakiko no tin un preis máksimo pa tur marka di aros? Anto ta pindakas di Calvé so ta kai bou di e maneho di preis máksimo, pero otro pindakas nò.”
Van Ham ta splika ku e preis máksimo di por ehèmpel un paki chikí di aros Blue Ribbon ta kai bou di su preis di kosto. “Mi ta sufri pèrdida. Mi trahadónan ke nan salario fin di luna. Si mi bende bou di preis di kosto, mi tin ku sera i mi trahadonan ta keda sin trabou. Esaki no ta e solushon.” Segun e supermerkadonan e maneho di preis máksimo di gobièrnu no tin konsekuensha solamente pa e supermerkadonan sino tambe pa e suministradonan i e importadónan.
Preis haltu
Ya ta basta tempu ku konsumidónan ta reklamá e preisnan haltu den supermerkadonan riba islanan BES. Un investigashon a mustra ku kompra na Boneiru ta sigur 40 porshento mas karu ku na Hulanda. Tur esaki mientras ku preisnan di produkto for di tempu di dolarisashon a subi enormemente i supermerkadonan no ta inkluí e bahamentu di e Algemene Bestedingsbelasting kompletamente den kuenta na e konsumidó.
Tòg Van Ham ta haña ku e argumento ku supermerkadonan tambe tin un responsabilidat sosial no ta bálido. “Si e konsumidó tin un bon entrada nan por paga. Gobièrnu mester hasi algu na e entradanan, sin desorganisá ekonomia. No por bringa e fayo polítiko di entrada na Boneiru riba lomba di e supermerkadonan. Nos ta buska produkto na Hulanda, ke men nos tin gastu di karga. Tambe nos tin gastu haltu di koriente pasobra mi tin airco den mi supermerkado. E konkurensha entre supermerkadonan na Boneiru ta masha pisa mes.”
Van Ham ta presidente di e Asosiashon di importadó i supermerkado boneriano i ke sinta na mesa ku gobièrnu mas pronto posibel. Si e kombersashon no tin resultado e ta pensa di bai wes. Nos ta den preparashon kaba. Ta dependé di gobièrnu.”
E asuntu tin atenshon di Bestuurscollege. Kuminsamentu di e siman aki e kolegio ta papia ku supermerkadonan i otro stakeholder riba e merkado di komestibel.
Outor: Belkis Osepa


text:
Vanessa Bryant, casa di e fayecido Kobe Bryant, a ser demanda pa su propio mama. Sofia Urbieta ta exigi legalmente un compensacion economico, pa di e manera aki nan reconoce e añanan, cu el a traha como asistente y nanny di famia Bryant sin niun compensacion. Di acuerdo cu e datonan obteni pa e revista People na e corte di Orange County, na California, Sofia a sigura cu prome cu Kobe Bryant a muri, el a priminti di cuida su suegra pa resto di su bida. “Desafortunadamente, e promesanan di Kobe Bryant no a wak luz pasobra el a fayece y Vanessa Bryant a tuma tur y cada un di e pasonan pa anula y cancela tur e promesanan cu Kobe Bryant a haci na Sofia Urbieta. Vanessa Bryant no tabatin e intencion di honra niun di e acuerdo- ni e promesanan di Bryant niun momento”, asina ta skirbi den e documento.
Cu e demanda y acusacionnan di su propio mama, Vanessa Bryant a dicidi pa no keda keto y el a manda un comunicado pa People den cual e ta fiha su postura tocante e asunto, y a acusa su mama di kier obtene un ganashi financiero di su famia. “Mi mama ta sigui tratando di haya e formanan di obtene un ganashi financiero inespera di nos famia. Mi a apoy’e durante casi 20 aña y nunca e tabata mi asistente personal ni di Kobe ni nanny. Semper mi tabata un mama cu ta na cas y mi casa y ami tabata cuida nos yiunan tur tempo”. Den e documento, Vanessa Bryant ta asegura cu su mama tabata biba den e propiedadnan di e famia durante dos decada, pasobra e no tabatin placa pa cumpra su propio cas despues di su divorcio.
Sofia Urbieta tabata cuida e nietanan de bes en cuando, manera mayoria di e welonan ta haci. E no tabata ocupa di e asuntonan comercial of gastonan. E tabata un wela cu tabata wordo mantene pa Vanessa Bryant y su yerno riba e peticion di Vanessa. “Awor e kier cobra mi 96 dollar pa ora pa supuestamente traha 12 ora pa dia durante 18 aña pa cuida su nietanan”, Vanessa Bryant ta sigura den su comunicado. Vanessa a recorda tambe e entrevista cu Sofia a haci na Univision, unda el a desprecia nan famia y el a haci acusacionnan falso. Apesar di esey Vanessa ta bisa cu e tabata dispuesto pa apoya su mama dunand’e un mensualidad pa e resto di su bida. En cambio Sofia Urbienta a bin den contacto cu Vanessa Bryant a traves di intermediario y el a exigi 5 miyon di dollar, un cas y un Mercedes Benz. Finalmente, Vanessa a bisa cu e demanda ta hopi bergonsoso y inimaginabelmente doloroso. Cu su mama no ta ripara con hopi e ta afecta su propio yiu y su nietanan.


text:
WILLEMSTAD – “Riba e promé buelonan despues di a habri e fronteranan di Kòrsou tabatin espesialmente amigu i famia di Yu di Kòrsou”, segun Miles Mercera, CEO di Curaçao Hospitality And Tourist Association (CHATA).
No ta solamente turista ku ta keda den hotèl i apartamento. Fin di yüli i espesialmente den ougùstùs, segun CHATA lo por mira un oumento di turista ku ta bini Kòrsou pa vakashon.
Influensha di e intrankilidat na e isla
Ku den e siman ku fronteranan lo a habri tabatin disturbio na e isla segun CHATA tambe tabatin influensha. “Bo por a ripara ku rònt di e disturbionan tabata bini pregunta. E kantidat di turista ku a bin keda ta mas abou ku a ferwagt.”
Lo no alkansá e kantidat ku a palabrá delantá di dies mil turista na yüli. Segun Curaçao Tourist Board (CTB) e promé 12 dianan despues ku a habri frontera 2.960 biahero a drenta Kòrsou.
“Esaki ta mas o ménos loke nos a ferwagt”, Paul Pennicook, direktor di CTB ta bisa.”Nos ta ferwagt un oumento berdadero na ougùstùs numa.”
No tin turista merikano
Aktualmente ta un merkado so a habri, espesialmente biahero ku a bini Kòrsou for di Hulanda. “Promé ku COVID-19 tur luna Kòrsou tabata haña 45.000 pa 50.000 turista na e isla, entre nan hopi turista di por ehèmpel Estádos Unídos i Canada i turista krusero.”, segun Mercera. Aktualmente ainda no tin buelo tur dia i e turismo di krusero no a kuminsá ainda.
Mayoria di hotèlnan ainda no a yena. Ménos ku 60% di e kantidat di kamber por buk online aktualmente. Tambe algun hotèl a disidí di habri te sèptèmber òf mas lat den aña.
“Hende ta warda mira kiko nan por ferwagt di e isla” Mercera ta konta. “Nos tabata poko lat tambe ku e anunsionan. Hopi hende mester di un luna pa nan disidí i buk.”
Hoteleronan tin hopi speransa
Pero no opstante tur kos segun Mercera e atmósfera bou di e hoteleronan ta bon. E reapertura di e fronteranan ta duna perspektiva. Awor tur dia bo ta mira reservashon èkstra ta drenta tiki tiki, ke men e hendenan ta positivo.”
Segun e CEO ta den un proseso nos ta i nos mester di mas pasenshi promé ku turismo dal aden fulspit.
“Ta un kestion di pasenshi. E echo ku nos por a risibí 3000 biahero na nos isla ta duna speransa pa futuro.”


text:
Kuido ofresé
Biba na eskala chikitu i ku guia
Mi ke biba na eskala chikitu òf ku guia.
Biba na Fundashon Sonrisa por Brinda un solushon pa por para mas rib abo mes pia. Nos konos dos forma di biba, kada ku su propio nivel di independensia. Na Fundashon Sonrisa bo por biba ‘na eskala chikitu’ (ántes yamá bibienda protegá) i ‘biba independiente ku guia’.
Tin 10 studio riba e tereno di e sentro di aktividat, i 20 studio riba e tereno di Fundashon Kas Popular. Banda di esei tin tambe kas dos-bou-di-un-dak riba e tereno. Einan tin lugá pa 6 persona. Tambe ta hür algun apartamentu den bario kaminda bo por biba riba bo mes ku guia.
Biba na eskala chikitu
E 20 studionan mueblá kada ta konsistí di un sal/dormitorio ku labaplato, ducha i wc. Enfoke di e guia na habitantenan ta riba huntu buska solushonnan pa problemanan diario ku e klientenan ta dal den dje. Aki e habitante ta haña hopi sosten di e guianan. E otro 10 studionan ta ubiká na e otro banda di e tereno di Fundashon Sonrisa. Esakinan tin banda di e sala un dormitorio separá. E habitantenan mes ta sòru pa nan kuminda i ta trata na riba nan mes haña solushon pa problemanan diario. Semper bai nan por hasi un apelashon pa yudansa di e guianan si esaki ta nesesario.
Biba rib abo mes ku guia
Den e apartamentunan den bario e hendenan ta biba práktikamente kompletamente independiente. Guianan ta bul’aden solamente si kos ta parse na bai sali fo’i man.
Registrá pa un abitashon
Ku yudansa di un enfermera/bruder sosialsikiátriko, sikiater, dòkter di kas òf otro profeshonal bo por registrá. Ora e formulario di registrashon drenta, e tim di Fundashon Sonrisa ta diskutí bo petishon. Nos ta wak kua forma di biba ta pas mas ku bo. Tin bia ta yama pa informashon adishonal. Si bo ta kai den e grupo di enfoke di Fundashon Sonrisa, bo ta usa fielmente bo remedi i bo tin bo dunadó di tratamentu òf pronto ta bai haña un, ta invitá bo pa un kombersashon orientativo.
Durante e kombersashon ta wak si un di e dos formanan di biba ta adekuá pa bo. Di kada habitante nobo ta ferwagt ku bo:
- por hasi kosnan diario riba bo mes. Pensa riba baña, bisti paña, kome.
- ta koperá ku un tratamentu sikiátriko. Bo ta bebe por ehèmpel bo remedi fielmente i ta purba na keda mas tantu posibel den balans i stabil.
- ta habrí pa guia i sosten di nos hendenan. Bo ke sigui siña i desaroyá bo mes.


text:
43 kursista a finalisá formashon básiko di kon ta kuida grandinan na kas (zorghulp nivel 1) ...
Minister Koeiman di e Ministerio SOAW, a bishitá un konferensha di ECLAC na Asuncion Paraguay dia 27 te ku 30 di yuni ultimo...
Limpiesa di e zeta ku a laba bin na diferente kaminda na nos kostanan ta kana bon, pero den wikènt ku ta bini tin mester di ...
Kòrsou ta enkabesá delegashon di reino na e di 47 renion general di OAS. ...
Prome minister rhuggenaath i konsul-general zhang ta diskuti futuro di e relashon entre Korsou ku China. ...


text:
DEN HAAG – Na kaminda pa elekshonnan di Tweede Kamer Ret Karibense ta publiká entrevista ku polítiko tokante e komunidat karibense. Quinsy Gario ke drenta Tweede Kamer pa Bij1 pasobra e ta haña ku e parlamentarionan aktual no por kombatí rasismo.
Desena di míles di hende aña pasá a subi kaya pa protestá kontra rasismo. Black Lives Matter. Nos a mira hopi blòki pretu pasa tambe riba Instagram. Bo ta haña ku e hendenan ei tin un obligashon moral pa vota pa Bij1?
“Mi ke urgi hende pa laga esaki tambe konta. Ounke ku mi ta komprondé ku tin di nan no ke vota pasobra nan ta asina desapuntá ku e polítikonan ku nan ta elegí. Esaki ta é momento pa hasi algu kontra opreshon i violensia di polis, pa sòru pa e siguiente generashonnan haña un bida mihó ku nos, Kiko tabata e motibu pa hende subi kaya òf manera hopi di nan post un blòki pretu riba social media?
Papiando di rasismo: bo mes a haña hopi reakshon rasista i menasa di morto despues di e demonstrashonnan kontra Zwarte Piet i bo aktuashon na televishon na 2013. Bo ta sinti bo mas seif na Hulanda entretantu?
“Ku nos pasado kolonial nada no ta seif pa nos niun, ke men nos mester ekspresá nos mes. Mi ta sinti mi mas seif si ku e tempu ei, pasobra mi no tabata asina tantu den publisidat mas. Na mes momento Hulanda e último añanan a pèrmití violensia kontra hende di koló. E grupo ekstremamente derechista i rasista a bira mas grandi.”
I awor serka Bij1 bo ta na lugá number 2, despues di Sylvana Simons. Pakiko drenta polítika?
“Den e partidonan eksistente tambe tin hopi hende ku masha bon intenshon. Solamente, nan a mustra ku nan no por a hala atenshon riba rasismo i violensia kontra hende di koló i kombatí esaki. Algun polítiko tabata partisipá na demonstrashon di Black Lives Matter, pero despues mi no ta mira nan tuma akshon. Resientemente ainda nan por a para lei ku ta deskriminá i profilá, ma nan no a hasié.”
I Bij1 ta e úniko kontesta, e polítiko ta bisa naturalmente
“E echo ku un hende parse bo no ke men ku e hende ei ta atendé bo interesnan. Pero, wak kiko mi ta hasi. Banda di esaki, Bij1 komo partido a logra hopi den gemeenteraad di Amsterdam. Por ehèmpel a sòru ku ei no ta importá kiko ta e desendensia di bo mayornan ora hóbennan haña un konseho pa kua skol nan mester bai. Esakinan ta akshon ku strukturalmente lo mehorá bida.”
Kiko bo por hasi pa e partinan di Reino karibense?
Nos mester pèrkurá pa hende respetá e outonomia di e islanan. Sòru pa liberá Saba i Sint Eustatius di e dominashon di polítika di Den Haag. No mester tuma e desishonnan na un ministerio sino ei na e isla.
“Mester kanselá Konseho di Minister di Reino. Esaki ta tumando desishon aktualmente na un manera deshonesto ku tin konsekuenshanan grandi pa Aruba, Kòrsou i Sint Maarten. Nan tres no tin nada di bisa pasobra ora di vota ta diesshete minister hulandes kontra tres representante.”
“I naturalmente despensa pa e pasado di sklabitut liá na e reparashon, di kualke manera, pa asina e islanan tambe por hinka nan ekspertisa.”
Dia bo a sali for di Sint Maarten pa bai studia na Hulanda bo tabatin diesshete aña. E hóben ei tambe tabatin idea innegabel manera abo tin awendia?
“Mi no sa, haha! Na skol sekundario mi tabata aktivo sí den e tim di debate. E presidente di parlamento aktual Rolando Brison tabata mi oponente e tempu ei. E no por a komprondé pakiko protekshon di naturalesa tabata asina importante pa e isla. Mi ta kòrda bon ku tur e kosnan ku mi a bisa despues no a kai muchu bon.”
Hóben karibense en general lo no ta asina ekstremo manera nan kompañeronan di estudio hulandes. Esei ta loke profeshonalnan den enseñansa superior na Hulanda ta indiká
“Sigur. Hopi di nan ta bini Hulanda ku e idea: esaki no ta mi kas, mi t’aki djis un ratu i kaba mi ta bai atrobe. Basta mi por desaroyá mi mes personalmente: Di otro banda: na e islanan nos ta den gara di e mentalidat pa no ke ta víktima. Mi ta komprondé pero pa bai dilanti mester tene e kombersashon aki sí. Kiko e pasado kolonial ta nifiká pa nos identidat kultural, nos salú, nos polítika i pobresa?’
Pa bai dilanti un pais òf isla mester di hopi konosementu tambe. Loke bo ta mira sosodé pa añanan largu kaba ta ku míles di hóben karibense ku edukashon superior kada bia ta skohe pa no bai e islanan bèk despues di nan estudio na Hulanda.
“Pa mi personalmente esaki ta un prioridat berdadero. Nan ta keda liá na Hulanda ku un debe di estudio enorme di euro. E debe ei no ta kaba nunka si nan mester pag’e na e islanan ku dòler i florin. Nos mester haña un solushon lihé pa esaki.”
Hopi partido den Tweede Kamer tin un parlamentario ku ta fókùs riba e islanan. Nan ta bini huntu tambe algun bia pa luna pa e asuntunan karibense. Niun di nan no tin un desendensia karibense. Kiko esei ta hasi den práktika?
Nan ta papia ku un hende mei ora òf na ta bai di bishita di trabou, pero djei a kaba. Ta henteramente algu diferente si komo parlamentario di Kamer bo tin famia na e islanan ku ta konta bo kon e bida realmente ta ei, tokante pobresa, tokante e tenshonnan ei.. Muchu tempu nos tabatin un Tweede Kamer ku no tabata niun tiki na altura di e realidat na e islanan.”
“Ta trata di representashon. Si den Tweede Kamer no tin niun hende di desendensia antiano, e ora ei mi ta pensa: kiko e partidonan ei a hasi tur e añanan ei pa atendé nos interesnan?


text:
Actualisacion: Maneho “Stony Coral Tissue Loss Disease (SCTLD)” pa Caribe Hulandes (enfermedad di perdida di coral di piedra pa Caribe Hulandes)
For di 2014, un enfermedad nobo di coral ta extende via di e rif nan den Caribe. E enfermedad aki ta miho conoci como: “Stony Coral Tissue Loss Disease” (SCTLD) – enfermedad di perdida di coral di piedra. E enfermedad aki ta parse di ta extende lihe y ta sumamente mortal pa e coral nan cu ta keda somete na dje. Na augustus MPA/Connect a organisa un encuentro caminda expert nan a reuni pa discuti tur loke nan a siña di e manera cu Florida a maneha e enfermedat aki. Tambe a elabora riba e miho practica nan pa identifica y trata coral nan infecta pa futuro. E resultado nan a keda resumi den DCNA su carta di “Stony Coral Tissue Loss Disease Management” pa Caribe Hulandes. Durante di e encuentro anual ku a tuma luga siman pasa di “Gulf and Caribbean Fisheries Institute (GCFI)” na Republica Dominicana (Santo Domingo), director di Dutch Caribbean Nature Alliance, Tadzio Bervoets, a presenta esfuerso nan haci pa desaroya capacidad a traves di Caribe.
E enfermedad
Un enfermedad nobo bou di coral a ser identifica pa prome bes den 2014 na altura di costa di Florida. For di e momento ey el a extende rond den Caribe incluyendo Mexico, Jamaica, St. Maarten, St. Eustatius, Republica Dominicana y U.S. Virgin Islands (AGGRA, 2019). E enfermedad ta miho conoci como SCTLD, cu apodo “skittle-D”. Te cu awe e enfermedad STCLD a ser identifica solamente cerca coral nan di piedra y ta causa perdida di material considerabel cerca e coral afecta. E enfermedad aki ta extende rapidamente y por tin efektonan devastador pa e rif den caso cu no trate inmediatamente (Florida DEP, 2019).
Dr. Andy Bruckner, coordinador di investigacion na Florida Keys “National Marine Sanctuary” a declara cu “Stony Coral Tissue Loss Disease ta afecta algun di e coral nan di crecemento menos rapido alabes coral nan mas bieu y formado di rif, incluyendo e icono coral celebral, coral di strea y coral di pilar.”
Sintoma
Na momento cu un coral contrae SCTLD e ta cuminsa cu cicatriz visibel cual nan ta extende rondo di e rand di e coral afecta. Aki e material di e coral por los parcialmente of completamente, lagando e structura di e coral manera un skelet sunu, tipicamente tapa cu alga dentro di un siman (Florida DEP, 2018). E enfermedad aki a keda documenta den mas cu 20 diferente sorto di coral, incluyendo cinco sorto riba di e lista di especie abou di menasa di “extinction” “Endangered Species Act” (Florida DEP, 2019). Den prome instante e ta parce di ta afecta e sorto di coral altamente vulnerabel prome. E enfermedad ta extende rapidamente cu un mortalidad di especie infecta cu ta varia entre 1 siman pa 2 luna di tempo (AGGRA, 2019). Tipicamente, un luna despues cu e enfermedad keda raporta den e sorto di coral altamente vulnerabel, e ta cuminsa infecta e sorto di coral cu ta menos vulnerabel. Bou di e especie nan aki, colonia nan mas chikito a ser identifica di a muri den curso di luna y colonia nan mas grandi ta anfitrion di e malesa pa años sin sufri mortalidad completo.
Transmision
Awor tin e imprecion cu e enfermedad SCTLD ta ser transmiti pa medio di contact directo y circulacion di awa (Reef Resilience, 2019). Pa minimalisa su crecemento, professional nan awor ta recomenda precaucion extremo pa sambuyado nan den area di coral infecta. Alavez ta urgi sambuyado nan pa desinfecta nan equipo completamente entre diferente area di buseo pa asina evita sigui plama e enfermedad (Florida DEP, 2019). Tambe, ta curasha pa inmediatamente meld na outoridad competente den caso di sospecho di infeccion di coral pa accion inmediato por tuma luga (Florida DEP 2019).
Intercambio di conocemento
Riba prome di augustus di e aña aki, un grupo di 22 experto di 17 pais a reuni na Key West Florida, pa intercambia conocemento y discuti con miho maneha erupcion di SCTLD (GCFI, 2019). Participante nan por a traha directamente ku experto nan di renombre di SCTLD di Florida, alabes siña con pa adecuadamente identifica e enfermedad y maneha coral nan infecta di forma eficaz. Florida a conoce resultado nan positivo tratando coral infecta cu un variedad di regimen antibiotico, sinembargo, esaki ainda ta den fase di test y e cuadro regulatorio encuanto uzo di tratamento nan similar ta varia di pais pa pais (Reef Resilience, 2019).
Durante di e encuentro di 2019 “Gulf and Caribbean Fisheries Institute” (GCFI) siman pasa, director di
DCNA Tadzio Bervoets a presenta varios esfuerso haci den region pa crea capacidad pa medio di MPA Connect/ GCFI network, dunando gerente nan di recurso maritimo e metodo nan necesario pa actua contra di e enfermedad. Bervoets tambe a presenta e asina yamá “the Stony Coral Tissue Loss Disease
Management Letter” pa Caribe Hulandes. Esaki ta provee gerente nan di recurso maritimo den Caribe Hulandes e informacion necesario pa prepara pa, monitoria y actua ariba e enfermedad.
Protegiendo futuro
Ku condicion nan ambiental mas severo, aumentando asina e stress ariba e coral nan, e especienan aki lo continua di ta mas sensibel pa contrae enfermedad den futuro. E enfermedad SCTLD ta particularmente preocupante ya ku esaki ta parce di ta di un duracion largo, di embergadura amplio, altamente contagioso pa un gran mayoria di especie ku crecemento menos rapido y responsabel pa construccion di rif. Ademas di esaki e enfermedad a demonstra mortalidad di un colonia completo una bes cu e coral ta infecta (Martinelli, 2019). Aumento di consenshi publico y practica nan di buseo apropia lo ta crucial pa maneha e enfermedad aki. Investigado nan ta continua test metodo nan di intervencion pa minimalisa cifra di mortalidad y preveni aumento di infeccion. Mientras cu no tin suficiente conocemento di e enfermedad aki, ta crucial pa sambuyado nan y investigado nan sigui e progreso cu cautela. Si bo ta kere di a mira un coral infecta, por fabor meld e fecha, ubicacion di GPS y si ta posibel saca un potret pa bo outoridad di Marine Park.
Carta di maneho di DCNA’s Stony Coral Tissue Loss Disease pa Karibe Hulandes por “download” via : https://www.dcnanature.org/wp-content/uploads/2019/11/SCTLDReport-Online.pdf


text:
E punto kardinal pa públiko sa ta ku tin instansianan ku tin dispensashon di Banko Sentral pa fia sèn i nan mester mester kumpli ku tur rekisitunan di belasting i tin e grupo hopi mas grandi ku ta fia sèn parotin ku no ta kumpli ku e rekisitonan ariba menshoná. Den pasado Banko Sentral a purba di regla e merkado pretu aki dor di permití kompania nan serio pa fia plaka na públiko. E kompania serio nan aki meter a kumpli ku sierto kos nan manera check promé ku e persona por karga e fiansa manera banko Sentral a stipulá i purba pa e kliente no hinka su kurpa den problema. i wak nan situashon individual. E kliente nan ku ta bini na e instansianan aki ta klientenan ku den nan mayoria no tin borg i ningun otro dekking. Ademas dor di e urgensia ku nan tin banko no por kumpli ku nan den e tempu sufisiente kòrtiku. Segun e kompanianan aki ku tin dispensashon di Banko Sentral pa fia plaka no tabata eksistí lo e kliente nan aki mester a fia plaka den bario serka figuranan oskuro ku no ta paga belasting, nan no ta empleá ningun hende i nan no ta kontribuí na e ekonomia. E kompania nan aki ku tin e dispensashon di Banko Sentral ta di opinion si nan haña sosten di Banko Sentral i di gobièrnu nan por sirbi e klientenan aki hopi mas mehor i hasi e negoshi un motor pa nos ekonomia manera e ta na India kaminda e mikro credit a yuda lanta e ekonomia. E kompanianan aki por sigui baha e interes mas dor di mihó kontròl ku blacklist pa e komportashon di pago tambe drecha. Mi ta kontentu ku e kompania nan aki ta mira e posibilidat pa hasi algu mehor pa e komunidat ku ta hasi uso di e servisio nan i ku nan ta di opinion ku por bini ku algu mas mehor pa sirbi e nan mas abou den nos komunidat na benefisio di nos tur ku ta biba riba e pida baranka aki. Mi ta spera ku Banko Sentral, Gobièrnu i e instansianan ku tin dispensashon pa fia sèn yegá na un otro sistema mas pronto posibel.
Di antemano danki pa lesa e informashon aki,
Edgar gachi Leito, tel 5231930 , fecha 5 ougùstùs. 2015. cc.


text:
roy mezas
-
News
Roy a bishita delegacion na e Villa
Presidente di COA, sr. Roy Mezas a bishita e delegacion di Aruba na e Villa Olimpico. Na vispera di e…Read More »
-
News
Direccion Tecnico cu resumen di 2020
Direccion tecnico a entrega un resumen di nan trabou den e aña 2020 na e directiva diario di Comite Olimpico…Read More »
-
News
Prome biaha den historia asmablea virtual a tuma lugar
Presidente di COA, Roy Mezas a elabora riba e Asamblea di Comite Olimpico. Pa prome biaha den historia e asamblea…Read More »
-
News
Howell a firma su Beca Olimpico
Atleta Shanayah Howell a firma su beca Olimpico esaki como parti di su preparacion pa Tokyo 2020. Despues cu siman…Read More »
-
News
Varios bishita importante
Comite Olimpico Arubano cu varios bishita importante. Recientemente Comite Olimpico Arubano a bishita Su Excelencia Gobernador di Aruba, Sr. Alfonso…Read More »
-
News
Presidente Roy Mezas ta elabora riba diferente puntonan
Roy Mezas, presidente di COA ta satisfecho pa mira e record di atendencia den e Asamblea General. Comite Olimpico Arubano…Read More »
-
News
Roy Mezas ta elabora riba e acuerdo cu Triple AAA
Presidente di COA, Sr. Roy Mezas ta elabora riba e proyecto Talent Identification Program y e acuerdo entre Comite Olimpico…Read More »
-
News
Talent Identification Program
Comite Olimpico Arubano y Aruba Airport Authority N.V.(AAA) a sera un acuerdo riba e proyecto Talent Identification Program. Diahuebs atardi…Read More »
-
News
Roy Mezas ta papia di aña 2018
Aña 2018 tabata uno super exitoso, e mas exitoso den historia di e existencia di Comite Olimpico Arubano. Presidente di…Read More »
-
News
Presupuesto 2019 aproba
Federacionnan miembro a aproba e Plan di maneho y Presupuesto 2019 di Comite Olimpico Arubano Dialuna anochi Comite Olimpico Arubano…Read More »


text:
ORANJESTAD – Ordenansa Laboral 2013 (Arbeidsverordening2013) (AB 2013 no. 14) ta vigente desde 1 di april 2013. A base di articulo 30, di prome inciso, di e Ordenansa Laboral 2013 un dunado di trabou ta obliga pa entrega e Registro di Personal (Personeelsregister) na Director di Departamento di Labor & Investigacion (DAO). Den e Decreto Nacional Registronan di Ordenansa Laboral 2013 ta regla e modelo di e Registro di Personal. E Registro di Personal ta consisti di tres parti, Modelo 1A, e personal actual manera registra na december2019; Modelo 1B, e necesidad pa personal pa 2020 y Modelo 1C, e necesidad di personal pa cada proyecto specifico den 2020.
Departamento di Labor y Investigacion ta informa pa medio di e comunicado di prensa aki cu e periodo di entrega di Registro di Personal 2019-2020 pa tur empresa na Aruba ta wordoprolonga pa tur empresa na Aruba cu cuatro siman mas. E ultimo dia di entrega ta bira 31 mei 2020.
Unda y con por entrega e formulario di Registro di Personal 2019-2020
DAO ta haci un peticion pa hinca e datonan den e formulario digital, segun e modelo stipula pa ley, y manda nos esaki na e-mailadres arbeidsmarktaruba@gmail.com.
Den caso cu bo compania tin un of mas sucursal/ filiaal, DAO tahaci un peticion pa yena e Registro di Personal no solamente pa e oficina principal (hoofdvestiging) (p.e. kvk-nummer5555.0), pero tambe pa cada sucursal/ filiaal (p.e. kvk-nummer5555.1, 5555.2 etc.). Ta pidi tambe pa indica cua trahadonan tarouleer door di pone un strea (*) den kolom patras di e kolom“No.” ariba e formulario digital.
DAO ta informa cu ta obligatorio pa yena tur 3 modelo. Den caso cu no tin necesidad pa personal of necesidad pa personal pa cada proyecto specifico pa 2020, ta yena nihil ariba modelo 1B y modelo 1C.
DAO lo manda bo via e-mail un comprobante cu a ricibi boformulario di Registro di Personal 2019-2020. Tene cuenta cu e comprobante di entrega no ta implica aprobacion di e Registro di Personal 2019- 2020. DAO lo duna durante aña 2020aprobacion of desaprobacion di e Registro di Personal 2019-2020.
Tene na cuenta cu entrega di e Registro di Personal 2019-2020ta obligatorio den e periodo di
15 februari 2020 te cu 31 mei 2020.
Companianan cu no ta cumpli cu entrega di e Registro di Personal den e periodo menciona como tambe esnan cu no a entrega esaki e aña anterior ta den incumplimento cu articulo 30 di e Ordenansa Laboral 2013. DAO lo bay over pa tumaaccion contra esakinan despues di e fecha di 31 mei 2020. Tene bon na cuenta cu den caso cu un Registro di Personal no ta corectamente yena y DAO a comunica esaki na e companiapero e compania no a adapta e Registro di Personal, tambe tawordo considera cu e compania ta den incumplimento.
Pa companianan cu ta haci uzo di un intermediario (p.e. accountings- of adviesbureau) DAO kier recorda cucumplimento di nos leynan laboral ta un obligación di e dunadodi trabou y no di e intermediario.
Si tin mas pregunta tocante e Registro di Personal por tumacontacto cu un funcionario di Bureau Arbeidsmarktonderzoekna 5237720 of manda un email na louisetty.croes@aruba.gov.aw of dao.arbeidsmarktaruba@gmail.com y nos lo communica cu bo.


text: Diasabra atardi a drenta informe di un accidente cu hende herida pabao di e rotonde Tarabana, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e dama chauffeur di e Toyota Vitz preto cu tabata staciona dilanti di Wudi’s Supermarket a bay reverse y a bay te riba e caminda sin a wak e Toyota Corolla berde cu tabata bini di pariba y e Corolla a dal e Vitz den banda pone dal un birada di casi 180°. Debi na e fuerte impacto 2 adulto a resulta herida den e Vitz y un mucha den e Corolla. Na yegada di e prome ambulans nan a atende y transporta e mucha cu urgencia pa Centro Medico. Mientras a bini un di 2 ambulans y esun cu a transporta e mucha pa Centro Medico a regresa pa e otro dama den e Vitz.


text: Diadomingo anochi a drenta informe di un accidente cu hende seriamente herida na Camacuri, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un motociclista coriendo cu un velocidad basta halto pa un motibo of otro a bay dal tras di un taxi. Debi na e fuerte impacto e motociclista a resulta gravemente herida y polis a pidi ambulans cu maximo urgencia. Na yegada di e ambulans nan a atende e victima y a transporte pa hospital. Polis a sera e caminda pa varios ora pa asina investiga kiko exactamente a pasa y hasta a solicita presencia di e investigadornan technico y forensyco pa bini na e sitio. Ultimo informe ta indica cu e motociclista ta interna den cuido intensivo ya cu ela haya basta sla na su cabez y cara, unda su cara a keda basta herida.


text:
ORANJESTAD – Dia 20 di Juli 2021, 7 graduado a ricibi nan diploma ‘tweedegraads’ di docente di Matematica na e facultad di Arte y Ciencia (Faculty of Arts and Science (FAS)) na Universidad di Aruba (UA). E 7 graduadonan ta: Jonathan Bocanegra, Mary-Ann Pereira, Shabala Cabral de Andrada, Nayenza Boezem, Leandra Dijkhoff, Gianina Medina y Nardini Solognier. E programa, cu a cuminsa na 2013, tin actualmente 32 graduado.
E dean di FAS, dr. Mieke de Droog a cuminsa e anochi cu un palabra di bon bini na tur e graduadonan, famianan di e graduadonan y docentenan.
Despues cu Sra. de Droog a yama bon bini na e graduadonan, Mary-Ann Pereira y Leandra Dijkhoff a presenta un video di nan portfolio cu tabata parti di nan ultimo tarea. Fuera di esaki, nan a presenta un reflexion cortico di kico tur nan a siña di e opleiding, unda nan lo bay traha proximamente y kico nan ta haya importante como docente di Matematica na Aruba. Despues di esaki Tim Croes, ex dean di FAS y ex director di e programa di Matematica, a duna un palabra di felicitacion na cada un graduado. Por ultimo e rector nobo di Universidad di Aruba, dr. Viola Heutger a duna palabra di felicitacion y haci e entrega di e diploma na cada un di e graduadonan.
Universidad di Aruba ta orguyoso di e graduadonan cu a logra surpasa tur obstaculo y asina logra termina nan estudio durante e pandemia di COVID-19. UA kier a gradici tur e docentenan cu a duna tur di nan banda y haci un esfuerso grandi pa a yuda e graduadonan durante e temporada aki pa nan por a caba na estudio.
Pronto e graduadonan lo duna les di Matematica na diferente scol na Aruba. Ademas, Universidad di Aruba ta sumamente contento cu Jonathan Bocanega cu lo sigui cu su masters online banda di su trabou como docente di Matematica. UA ta desea Jonathan y tur otro graduado tur clase di exito y cu mas graduado por sigui e ehempel di Jonathan.
Mieke de Droog,
Dean Faculty of Arts and Science


text:
Bleki
Seri di Herensia Kultural
E último blekero di fishi ta Luciano Willem di Dominguito, nasé na 1910 i ta for di su 14 aña kaba e tabata blekero. Un trahadó di lampi konosí na nos isla tabata tambe Wawa di Ana Martina. Debí na e oferta enorme di merkansia barata importá, trahá di plèstik, aluminio i serámika awendia no tin demanda mas pa produkto trahá di bleki.
Willem tabata tuma mas o ménos un ora i mei pa e traha un lampi di kushina. E tabata traha den kushina, banda di e stof di gas riba kua e tabata keinta su sòlderbout. E blekero tabatin patronchi di karton di e diferente partinan di un lampi, di manera ku tur e elementonan tabatin e mesun forma i midí i tabata pas presis den i riba otro. E parti abou rondó e tabata graba ku un passer di heru na e midí eksakto den e bleki.
E lampi di kushina ta konsistí di un bòm, un baki den kua ta basha e kombustibel (zeta di piská, zeta di bakiou òf korozin) su parti di ariba bolá, un tùit den kua tin un mecha di katuna kologá i un man pa tene e lampi. E lampi ku generalmente tabata poné riba un rèki tabata huma sí. Sin embargo, un lampi nunka ta faya su doño, manera tin biaha ta e kaso ku lus eléktriko.
Ku un skèr grandi di kòrta bleki Willem ta kòrta e sinku partinan for di e bleki. Ku un martin di palu e ta bati nan pa duna forma. Pa e parti akí di trabou e blekero ta usa un blòki firkant di palu. Kada banda di e blòki tin un hundí den kua ta forma e parti ariba bolá di e lampi di kushina. Despues ta unta e rantnan di sòlder ku pasta pa sòlder kuné. Kaba ta sòlder nan na otro. Pa falta di pasta pa sòlder kuné por a usa tambe djus di lamunchi òf mantekabela. E sòlderbout tabatin un kabes di koper kòrá (koper dushi) ku e blekero tabata laga keinta riba kandela te ora e bira kayente kayente.
Un hèrmènt importante pa e blekero tabata ademas un palu plat di un 75 sèntimeter asina, ku ta kaba na un kabes di heru skèrpi. Aki riba tabata bati ‘zòm’ den e bleki, pa evitá rant skèrpi. Kaminda no tabata posibel pone zòm, manera na final di e tùit di un trepochi, tabata akabá e rantnan ku un feilu di heru. Diferente garoti di palu tabata sirbi pa traha beker i forma di trèktu.
Eseinan tabata garoti ku ta kaba na un forma hanchu i rondó òf ku ta rematá na un punta skèrpi, rondó, di kua tabata bati e bleki dun’é forma.
Ora e produktonan ta kla, ta lombra nan ku un paña ku un tiki korozin i poko kalki ariba.
Ademas di lampi di kushina i trepochi, e surtido di ophetonan trahá di bleki tabata konsistí tambe di koko di awa, giter, trèktu, kòpi ku skòter, beker di bebe awa, forma di bolo i beker pa midi. Esakinan tabatin midí fiho, di un kilo (un kana) te mei kilo (un pinchi), un kuart kilo (mei pinchi), un oktavo parti di un kilo (un mushi) i un djeseis parti di un kilo (mitar mushi). E bekernan tabata destiná pa midi líkido prinsipalmente. Pa binager ku zeta pa pone riba salada tabatin hasta midí spesial di akuerdo ku preis, manera ‘midí di un sèn’, ‘midí di un plaka’ (2,5 sèn) i ‘midí di dòsplaka’ (5 sèn).
Fuentenan
De keuken van de ‘kas di pal’i maishi’, relato di stashi na un museo. Lisa de Haseth, Curaçao, 1984.
Volkskunde van Curaçao. Nicolaas van Meeteren, Curaçao 1947.
Sambumbu, Volkskunde van Curaçao, Aruba en Bonaire. Paul Brenneker, Curaçao, 1969-1975.
Portret
Ophetonan di uso trahá di bleki for di e kolekshon di Nationaal Museum.


text:
Liña dirèkt pa arkeologia
Liña dirèkt pa arkeologia
E Hotline Arkeológiko ta e punto sentral na Kòrsou pa relato tokante asuntunan arkeológiko, tantu marítimo komo na tera. E hotline ta ofresé siguiente servisionan:
- konseho arkeológiko tokante proyekto di konstrukshon
- punto di notifikashon pa mèldu deskubrimentunan nobo
- punto di notifikashon pa mèldu aktividat (ilegal) ku por forma un menasa pa nos herensha kultural òf históriko
- punto di notifikashon pa mèldu tráfiko ilegal den opheto ku ta forma parti di nos herensha kultural òf históriko.
E liña direkt pa arkeologi ta manehá pa NAAM huntu ku ROP i ta funkshoná durante oranan di ofisina (djaluna te djabièrnè di 9 – 12 AM i di 2 – 5 PM) via tel. +599 9 4621933/34 (NAAM) òf +5999 465-4688 (DROV) òf via mail: info@naam.cw


text:
Kalènder di elekshon
Dia di votashon
Resultado di elekshon
Stipulashon di e resultado di elekshon
Tèrminá geloofsbrievenonderzoek
Dia di anunsio di nombramentu
Huramentu di miembronan nobo
Evenementunan resien
Entregamentu di lista
Riba djaluna 04 di febrüari 2019, 8 partido polítiko a entregá nan lista di kandidatonan pa e elekshon di Konseho Insular (KI). Di e listanan di kandidatonan aki tin 6 ku tin un indikashon (nòmber) riba nan lista. Dos lista ta e asina yamá lista blanku (sin indikashon; pues no ta bin ku un nòmber riba e lista). Riba e 8 listanan tin 126 kandidatonan ku a pone nan mes elegibel pa e elekshon binidero pa Konseho Insular.
Riba e imagen aki riba tin e kantidat di kandidatonan pa e agrupashonnan polPtiko indiká.
Huntu ku e elekshon di Konseho Insular e aña aki pa promé biaha tin tambe e elekshon pa e Kolegio Elektoraal (KE) di Boneiru. Djaluna 04 di febrüari 2019, tres partidonan polítiko a entregá nan lista ku en total 54 kandidato pa e elekshon aki.


text:
Durante e ultimo lunanan di aña cu a termina, tabatin mencion di e fenomeno di apartamento relaciona cu e yegada di turista for di Venezuela, cu pa motibo financiero no ta keda den e hotelnan. Nan mas y mas ta bay keda na apartamento, cu ta destina na alohamento di turista caba, of simplemente ta mira e oportunidad pa temporalmente probecha di e grupo grandi cu ta bin pa estadia cortico. Den e caso aki pa salba mas tanto posibel e dollarnan cu lo mester hiba cas pa haci negoshi. Esaki lo a afecta cierto di e hotelnan grandi cu ta mas orienta riba e parti di mercado aki. Esnan den su mayoria orienta riba mercado Mericano no a sufri di e fenomeno aki.
Esaki a trece mas atencion pa e fenomeno di huurmento di apartamento cu meta turistico en special, pero tambe e fenomeno di apartamento en general, cu ta duna alohamento na trahado di exterior, pero tambe na un grupo creciente di habitante local. Esaki ora cu nan no por carga e peso di huur, ni mucho menos cumpra of construi un cas. Kico ta e caso? Nos por mira cu durante henter e ola di migracion cu a tuma luga desde final di añanan ochenta a base di e crecemento economico espectacular, a surgi un scarsedad grandi na vivienda. Pa colmo, un gran mayoria di e jobnan crea den nos economia no tabata pa hende cu salario grandi cu lo por a paga un cas completo pa nan mes. Kico ta sucede den un situacion asina, unda cu no tin un contesta gubernamental, o en todo caso no un contesta adecua gubernamental riba e necesidad aki? Mercado ta take over, y asina nos ta mira e fenomeno di e ciudadano individual cu ta traha apartamento den su cura, riba tereno propiedad pero tambe riba tereno erfpacht, cu of sin permiso pa esaki.
No tabatin un contesta tampoco di banda di gobierno, probablemente pasobra sin bisa nada, nan ya tabata contento cu e comunidad a absorbe e problema aki cu iniciativa priva, y kita e peso aki for di lomba di gobierno. Si mester bisa cu tabatin proyecto di vivienda popular na un escala modera, cu no tabatin nunca un volumen pa reemplasa e trahamento di apartamento, ni tampoco tabatin e pretension ey.
Durante ultimo añanan ta surgi, banda di e fenomeno general di apartamento, e creacion di apartamento cu e meta pa aloha turista den forma di ‘bed & breakfast’ y otro formula parecido. Esaki ta consecuencia di un desaroyo mundial unda nos ta mira cu mas y mas turista ta prefera di tin un estadia unda nan por experiencia mas di cerca e bida cotidiano local, y aprecia mas e cultura y manera di biba local. Y esey ta mas facil for di un apartamento den ciudad of den un bario residencial, cu for di un camber di un hotel grandi.
E pregunta cu ta surgi awor ta con pa atende corectamente cu e dos fenomenonan aki, cu tin ora ta coincidi, y otro momento no. Ban purba descifra e asunto aki. Pa cuminsa e aspecto legal. Traha apartamento riba tereno propiedad no ta facil pa detene, si esey por tabata e intencion. Ora ta trata di erfpacht, esaki ta unda gobernacion tin algun influencia, pero ta topa cu problema tambe. Si pa tanto aña a permiti e ciudadano ‘yuda resolve’ e problema di vivienda popular, pakico y con lo bay para esaki awor, si no tin ademas ningun politica defini con gobernacion mes ta bay atende e asunto aki, ora e ciudadano no ta haci’e mas? Tur esaki ta haci dificil pa para e fenomeno, nengando e permiso pa construi apartamento riba tereno erfpacht. Esey lo significa e necesidad pa bay regula tur e construccionnan cu a tuma luga caba den e mas di binticinco aña cu nos ta den e proceso aki.
Ta keda e posibilidad di regulacion di e fenomeno, pa loke ta e parti di explotacion turistico, via un proceso di permiso pa esaki. E medionan legal t’ey caba, pero supervision adecua lo ta un tarea bastante grandi. En todo caso ta posibel traves di e datonan di emigracion di e turistanan pa determina cual ta e adresnan unda nan ta bay keda y ken ta haci esaki como negoshi. E intencion no mester ta pa para e fenomeno aki, ya cu e ta parti di un tendencia mundial, cu talbes e hotelnan grandi no gusta, pero cu ta algo cu lo sucede di tur manera. Loke si por haci ta crea e condicionnan pa por tin un control riba calidad di alohamento y servicio cu ta duna na e turista aki, pa en general mantene un bon producto turistico riba henter e isla. Pa varios aña ta señalando e fin di e era di crecemento di e hotel grandi, tambe por ehemplo di instancianan manera Fondo Monetario Internacional (IMF), pero ainda tin intento (fracasa) pa sigui inverti den esaki y ignorando e surgimento di hotel chikito y iniciativa priva individual den alohamento. Pero nan t’ey pa keda y ban mira con nan por contribui.


text:
E dia aki 29 di october, ta e dia cu e Federacion Internacional di Asociacionnan di hendenan cu tin Psoriasis na diferente paisnan, na 2004, a proclama como World Psoriasis Day.
E dia aki ta dedica specialmente na tur esunnan cu ta biba cu Psoriasis y/of Arthritis Psoriatico. Gregorio Wolff cu tambe ta biba cu e malesa, ta splica mas riba e dia aki y di e malesa y su impacto riba bida den e relato aki. Abou e ta invita pashentnan pa un encuentro y pa wak e posibilidad pa lanta un fundacion.
Dia mundial
E 4 obhecion pa e dia aki pero sigur pa tur otro dia durante henter aña ta lo siguiente:
- Hisa e conscientisacion cerca tur hende, di e malesa Psoriasis;
- Yuda y curasha esunnan cu ta duna e cuido medico;
- Duna informacionnan relevante ariba Psoriasis;
- Duna e pashentnan di Psoriasis un plataforma pa eherce nan bos.
Psoriasis ta un malesa incurabel
Psoriasis ta un desorden increibel y persistente di e cuero di e persona cu Psoriasis, cual ta ser caracterisa cu un multiplicacion di te cu 10 biaha mas lihe cu normal, di e celnan.
E causa di Psoriasis no ta conoci, maske hopi cientificonan ta kere cu e ta hereditario.
Den mayoria di caso e ta core den famia, tata of mama por pas’e pa yiu, tin biaha pa nieto(a).
Actualmente tin hopi remedi cual nan ta yuda combati e malesa aki, pero cura no tin ainda.
Pero, nos cu ta biba cu Psiorasis tin speransa grandi, cu algun dia, por ta pronto cu lo tin remedi pa cura Psoriasis.
Mientrastanto nos tin cu biba cu Psoriasis y dia pa dia haci nos bida mas miho y agradabel.
A pesar di hopi cos, nos ta maneha nos bida
Esunnan cu ta sufri di Psoriasis sa con dificil e ta pa biba cu Psoriasis.
Nos ta pasando hopi biaha den momentonan dificil, sacrificando hopi tempo pa combati e malesa, pero tambe pa nos ta representativo.
Hopi biaha comentarionan bruto di esunnan cu no sa di e malesa aki ta haci e pashent sinti su mes malo y tristo, pasobra hopi biaha e pashent no sa con deal cu e situacion aki, menos ainda esunnan cu ta haci e comentarionan bruto aki.
Tin casonan cu ta yega te na un extremo cu ta discrimina e pashent cu Psoriasis, pa falta di conocemento. Ora di selecciona Trahadonan pa cierto funcion, maske e pashent cu Psoriasis ta e miho, e no ta ricibi e funcion. Den caso extremo, Psoriasis ta bira e motibo pa retiro.
Con cu bay of bini nos cu ta pashent di Psoriasis, nos sa di maneha nos mes den e mundo cu no ta, of no kier comprende e situacion cu nos ta aden.
Encuentro pashent di Psoriasis
Sr. Wolff ta manda un cordial invitacion na tur pashent di Psoriasis pa asisti na un encuentro diasabra awor, cu ta cuminsa 2or di atardi na sede di SEPPA, pazuid di School EPB na Hato. “Meta di e encuentro aki ta pa prome, cera conoci cu otro, pa nos sigui topa cu otro y si por, pone un base pa lanta un asociacion na Aruba di pashentnan cu Psoriasis”, asina sr. Wolff ta bisa. Dermatologo N.M. Lampe tambe lo ta presente pa duna informacion y contesta preguntanan.